Kahdohnak Ah SAC Ralkap 10 , Thailand Ram Ah An Zaam - News and Media\nMay 18 Karenni peng Tehbawbu SAC Ralkap sakhan cu KNLA nih an lak caah SAC Ralkap 10 cu Thailand ram ah an zaam i Thailand Ralkap nih an tlaih hna tiah thawng kan theih. A zaam mi SAC Ralkap 10 hna cu a tu hi Meesoh မဲဆောက် ah an chiah chung hna i kaphnih kar ceihmainak an ngeih lio a si.A zaam mi SAC Ralkap hna nih cun kan ram ah na kan kuat ṭhan si cun kan pu le nih dan a kan tat lai caah kuat ṭhan ti lo ding in nawlnak an tuah tiah Thailand Ralkap nawl ngeitu hna sin in theih a si.\nTehbawbu SAC Ralkap sakhaan laknak ah hin KNLA nih SAC Ralkap 6 an nung in an tlaih hna i hriamnam tampi zong an lak. Khuabawi Le A Kuttang Pawl Meeting An Tuah Lio Ah Kah An Tong, 3 An Thi NgiangOo peng OhHnget khua ah nizaan May 19 ah Khuabawi U San Ye le a kuttang pawl cu a inn ah meeting an tuah lio ah kah an tong i 3 an thi tiah theih asi.\nNizaan chun slm 12 hrawng ab meeting an tuah lio ah an kah hna tiah kan theih, Hliamtuar pawl cu NgiangOo siizung ah an kal pi hna i ,Khuabawi pa cu a thi lo a kuutang 3 tu an thi, thil sining diktak cu ka hngal thlu lo ” tiah tualchung mi pakhat nih a chim. A thi mi 3 hna cu Khaing Zaw, Kyaw Kyaw Maw le Maung Myint an si theih a si ,\nHi Khuabawj le a kuttang pawl kahnak kong ah Maylat PDF, TTA Guerilla , Seven People Defense Force (SPDF), Pagan Guerilla Force(BHGF), 27 Revolution Force(MGN) ttangtti hna nih kanmah tuah mi asi tiah Social Media ah an tar langh. Credit – TCP


Tutan Hlasakthiam Bawi Thiang Bik Nih Tleicia Pi Kil Iang (Tleicia) Caah Hla A Sakmi Cu Ngaih A Chia Hringhran-Video – Chin World News Evening\nJanuary 6, 2020 Salai Van Music and Videos\nTutan hlasakthiam Bawi Thiang Bik hlasakmi cu ngaih a chia kho taktak. Hi hla a phuahtu hi Nu Bawi Hnem (U.S.A) ah a ummi a si i hla aw hi B.H Van@Lenfu nih a tuahmi a si i Bawi Thiang Bik nih a sak. Tha tein rak ngai ve hmanh ngaih a chia kho taktak.\nHi hla hi tleicia Pi Kil Iang zuuhla amah philh lonak hla a si. Hlaphuahtu zong a thiam ngaingai. A hlabia zong a ttha ngaingai. Cun a hla aw an kalterning hi ngaih a nuam i lung a leng i ngaih a chia ngaingai. Rak ngai ve dingin kan in sawm hna.\nLaimi hibantuk zuuhla hi kan ngeih tukin ka thei lo. Hibantuk nu le pa maw siloah unau le nau caah tiin le pi le pu caah zuunhla philh lonak hla a phuahmi hi kan tam lo ngaingai. Tutan ah Nu Bawi Hnem nih Pi Kil Iang tleicia philh lonak caah a phuahmi hi rak ngai ve law rak share piak cio hna uh!\nBilly Graham nih a thih hlanah a chimmi rak rel chih ve. Pathian Kan Zumhmi San A Tlai Ti Maw: Billy Graham Bialehnak. Biahalnak: Nihin i Pathian kan zumhnak ah zeidah thathnemnak a um ti? Vawlei hi a buai chin lengmang i kan him chin lengmang ti lo. Pathian kan zumhnak zong nih a kan himter deuh hlei ti lo. Zeihmanh nih a kan himter deuh hlei ti lo. Zeidah Pathian kan zumhnak san a tlaihmi a um?\nJesuh Khrih he nun ti hi na nunnak hmuitinh sangbik ah chia zungzal. Pathian sinah thlacam lengmang, Bible rel lengmang law na Khrihfabu chungtel he hawikawmhnak ngei lengmang. Bible nih vawleicung le a pumsak duhnak vialte cu an lo dih lai. sihmanhsehlaw Pathian duhnak a tuahmi hna cu zungzal in an nung’ a kan timi hi zeitik hmanh ah philh hlah! (1 John 2:17).


Dr Lalṭana nupi Mary nih a pasal Dr Lalṭana thahnak a tonnnak kongah a chimmi cu a mak ko taktak-VIDEO – Chin World News Evening\nDecember 16, 2020 Salai Van Thawngpang\nNaite ah Aizawl Hospital ngeitu pakhat a simi Dr Lalṭana cu December 9 ah amah a umnak inn ah aruak in char a si. A thihnak a ruang an hlat tikah amah a nupi Mary nih a thah tiah theih a si. Fa 3 pahnih a ngei i amah hi Aizawl Hospital ngeitu pakhat a si ve.\nTuni ah Biaceih zung (Court) ah Dr Lalṭana a nupi Mary ni a pasal Dr Lalṭana cu Biaceihtu hna hmai ah amah tein aa sawhmi/vitmi a si tiah chim. Court hmaiah mipi nih an hngah hna i video zong an lak chih len. A mui hmuh kan duh tiah an au i rianrang tein Motor chungah amah tein a lut. Mipi an thinhung taktak.\nMary cu Dr Lalṭana an pa a ruak an zoh lio ah Bathroom chungah a ṭhu i kuak a zu ko tiah an chim. Cun, Mary hi rithai-sii a tong ngaingaimi a si tiah amah konglam atheitu nih cun an chim. A fale 3 zaangfak taktak an si. Pathian nih umpi hram ko hna seh! A tanglei ah tuni Court in a chuahnak le mipi nih an uah hnawhnak VIDEO zoh khawh a si lai. Chirhchan: Mizo World News\nVIDEO timi hmeh piak law zoh khawh si lai.


Saya vabeilo le Thantlang CDF kong ah CNA kan pa le tlangtlak nak kan herh – Onlinenungak\nSaya vabeilo le Thantlang CDF kong ah CNA kan pa le tlangtlak nak kan herh\nSaya vabeilo le Thantlang CDF kong ah CNA kan pa le tlangtlak nak kan herh. Mara kan unau zong an lung atha lo tuk ko lai,Thantlang kan nau le zong khua tam pi an ruat ve cang lai kazumh i kan ton mi thil nih fim tam pi achimh hna lai zong ka zumh.\nSaya vabeilo thih nak a ton mi ruang ah kan lung atha lo tuk ko na in atu lio caan te hi kan do thlen nak tei naak kan hmuh nak aphi tete a van chuah ter tu an si te lai. Atu lio caan ban tuk te ah hin CNA kan pa le nih leklak van zuan hnaw duak i tlangtlak nak van um kho seh Law AA ni Rakhin ram80% kan uk an ti mi khi hi ban tuk thil te te hna hin van thok khawh ve ah cun ahnu zul thil ara ding mi ah mipi zong nih CNA ral kap cung ah zumh ngamh nak a le hngatchan nak ngan pi kan neih hna hnga i kan chiat kan that ah an mah kan chim ruah hna hnga i bia ceih aherh mi akan ceih lai dantat herh mi a kan tat lai i cu cu tei nak ti mi cu asi ko hnga?\nKan pa le CNA hrimhrim zong Uk naak lei he a peh tlai mi thil ah hin cun nan mah hrimhrim nan i sawh kalh ngai ahau mi dir hmun kan pha cu lo ah cun lei le dang hmanh ai seh ti asi i atu tein ralrin kan hau i nan tha nan tthawn ter ahau. Chin Uklian


ANUAM HIH, MIKE POMPEO NIH FIANG CIKCEK IN APHUAN CANG – The Chinlung Post\nANUAM HIH, MIKE POMPEO NIH FIANG CIKCEK IN APHUAN CANG\nMike Pompeo biachim cu khuaruahhar taktak asi ko cang, Donald Trump a sunghmi acohlang kho hrimhrim lo. Atimi cu Donald Trump hi a term hnihnak apeh ko lai tiah fiangpup in a phuan cang. US thimnak cu kan theihcio bangin abuai taktak khi asi ko cang. Tutan thimnak ah Joe Biden le Kamala Harris cu teinak a hmumi an si tiah media kip nih an langhter cang hna.\nSihmanhsehlaw Donald Trump nih ka sung timi hi a cohlang kho hrimhrim lo i, White House chuahtak aitim bak rih ve lo. Hi konghe pehtlaiin US secretary of State Mike Pompeo nih ati vemi cu thimnak hi ningcang lo taktak in vote thlak asi tiah a chim. Cun Democrat presidential Candidate Joe Biden nih hin fawite cun WHite House alut lai lo tiah a chim.\nCun apeh rih tthan mi cu Donald Trump nih hin a term hnihnak uk pennak cu akalpi tthan ko lai tiah fiangpup in a chim. State Department’s headquaters ah biachimnak angei. Cu ah a thawngzamhtu pawl nih biahalnak an tuah. Halnak an tuahmi cu Joe Biden tlinnak hi telpi dingin timhtuahnak hna nan ngei cang maw tiah biahalnak an tuah.\nLehnak atuahmi hna cu a voihnihnak caah Donald Trump hi khuakhang laireltu asi lai i, amah nih apehzulh ko lai tiah zeipoi lo le nihbu salam in lehnak atuah hna. Nizan zanlei lila ah hi konghe pehtlaiin Fox News special Report ah Bret Baier nih biahalnak atuah tthan na chimmi hi na lungtak asi mi maw capo sawhsawh in dah na chimmi asi tiah ahal tthan.\nLehnak atuah tthan mi cu tutan zong ah hin khuakhan lairelnak cu apehzulh ko lai tiah a chim. American mipi hna nih zeibantuk in dah biachahnak an tuah timi le zeitindah vote an thlak timi taktak cu a rauh hlan ah biafiang an hmuh ko lai tiah lehnak atuah tthan hna. Nirukni thok in Biden cu teinak ahmumi asi tiah thawngzamhnak kip nih langhter asi.\nCulio caah ah Donald Trump nih Biden teinak hi acohlang kho lo. Sihmanhsehlaw Biden le anau le hna nih cun nawlngeihnak i chanh ding konglam an buai cang i, cozah zong phungning tein thiltuah dingin an i chimhruahnak an ngei cuahmah ti asi. Thimnak vote konghe pehtlaiin Mike Pompeo cu fiang ngaingai in thawngzamhtu pawl nih biahalnak an tuah tthan rih.\nAn timi cu Donald Trump siseh amah a dirkamhtu hna nih vote an thlak mi kongah hlen thawinak aum tiah an chimmi hi zeitindah na ruah, na pompi ve maw tiah halnak an tuah. Alehmi hna cu hihi ka cohlanmi asi ko, asinain direct in cun zeihmanh chim khawh asi rih lo. Vote ahmanmi taktak lawnghi relding asi i, phunglam lengin vote aum mi cu san atlai lo , teinak ahmu hrimhrim lai tiah a chim.


Inn khanghpiak A Tong Mi Hna - News and Media\nInn khanghpiak A Tong Mi Hna Cu PDF Nih 50,000 Mmk In An Bawmh Hna. Sagaing ramṭhen chung SAC ralkap nih an khangh mi khua hna chung in khua pakhat ca ah Kya Tanat(ကျားသစ်နက်)-PDF nih chungkhar pakhat ah 50,000 Mmk bawmhnak an pek hna, tiah theih a si. Chungkhar 104 ca ah sing 52 tluk cu inn an sak ṭhan khawhnak ding caah kan bawmh hna, tiah Kya Tanat (ကျားသစ်နက်) PDF in ṭuanvo ngeitu pakhat nih a chim.\nPhaisa cu umnak ding ca ah a har mi mizapi umnak caah hlut mi a si. Mipi hi kan herh bik hna le kan zei zongte an si caah, mipi an harnak cu kan harnak a si ve,” tiah Kya Tanat (ကျားသစ်နက်)PDF in ṭuanvo ngeitu nih cun a chim. Sagaing ramṭhen chung ah khua tampi cu SAC ralkap nih meikhangh in an hrawhpiak hna i, mah umnak ah um ngam lo in ralzaam dirhmun a phan mi minung 2,40,600 an um lio, tiah UNOCHA Myanmar nih a thanh.\nChawngOo-Pakokko Karlak Ah SAC Ralkap Motor Bomb Puahhnawh An Tong: ChawngOo-Pakokko lampi ah a um mi khua pakhat ah khuachung mipi hna thilri a firtu, SAC ralkap motor 3 in a kal mi hna cu bomb puahhnawh an ton caah a thi mi an tam, tiah Sagaing ramṭhen battalion-4(MSPDF) nih nihin May 10 ah an thanh. Nizaan May 9, zinglei suimilam 4:45 hrawng ah SAC ralkap hna cu bomb puahhnawh an tong i, Bomb puahnak ah cun Myinchain pengkomh battalion 1(27 revolution force), Natogyi Regional Defense Force le Myinchain (မြင်းခြံ) pengkomh battalion 3(Mayelatt PDF) phufonh hna an i bawm, tiah theih a si.\n“SAC ralkap hna cu bomb lung 3 puahhnawh in doh an si i, motor pakhat cu a rawh ning zong a fak ngai,” tiah MSPDF in ṭuanvo ngeitu nih People’s Spring ah a chim. Kahdohnak ruangah minung a thi mi zat cu fiang tein langhter a si lo. May 7 Myaung pengchung ah rallam a sialtu SAC ralkap hna cu bomb puahhnawh in doh an ton caah minung 2 an thi i, midang 5 nih fak ngai in hliam an tuar, tiah MSPDF nih a thanh. Credit – TCP


PDF Le Ralhrang Kahnak Ah Ralhrang 15-20 Kar An Thah Than Hna - Chin Eleven News\nPDF Le Ralhrang Kahnak Ah Ralhrang 15-20 Kar An Thah Than Hna\nNihin ah a cang mi Tamu khua kahdohnak ah ralhrang lei in minung 17 hrawng an thi Sagaing ramthen Tamu khua nihin zinglei ah kahdohnak a chuak, ralhrang phu lei in minung 17 hrawng an thi, PDF lei in minung pakhat a nunnak a liam, minung pahnih nih hliam an tuar tiah PDF-Tamu in rianngei pakhat nih a chim.\nTamu khualeng ah ummi University of Technology hmun chungah umhmun khuarmi ralhrang phu hna cu Tamu PDF phu nih nihin August 23, zinglei suimilam 5:90 hrawng ah an kah hna caah kaphnih kar kahdohnak a chuak.\n“Nihin zinglei suimilam 9:00 hrawng tiang an i kap, ralhrang phu lei in a thi mi an um cu a fiang, Tamu sizung ah ralhrang phu hna sivang in an um” tiah Tamu-PDF in rianngei pakhat nih a chim.\nAugust 22 ni zong ah Tamu khua, Myomah no.12 sang Nanphalung(နန္းဖာလုံ) အထက (ခြဲ) sianginn ah umhmun khuarmi ralhrang phu hna cu mipi vengtu phu Tamu-PDF hna nih bomb in an doh hna caah ralhrang phu lei in minung 2 an thi, hliamtuar mi zong an um.\nSagaing ramthen,Tamu khua cu ralhrang phu nih hriamhmang in doh mi hna chung in a hramthok an si. April thla chung ah a cang mi kahdohnak chungah khuami mino hna nih hramhram nawlngeihnak la tu ralhrang phu hna cu kham in kahdohnak ah ralhrang phu lei in minung 18 an rak thi.Mizzima:TCP\nNichiar In Ralkap An Zaam Cang, Tutan Zongah Minung Tampi An Zaam Than Hoi


Kum (4) Hngakchia Pate nih A Pa Biathli An Sayamah Nu Sin ah A Chimh i An Sayamah Nu Cu A Rian in Dinh-nak Tiang A Hal Phah ( Ngeihchia Tuk A Si) – Thechinlungnews\nKum (4) Hngakchia Pate nih A Pa Biathli An Sayamah Nu Sin ah A Chimh i An Sayamah Nu Cu A Rian in Dinh-nak Tiang A Hal Phah ( Ngeihchia Tuk A Si)\nNancy timi nu cu hngakchia sianginnkai a za deuh rihlo mi pawl zohkhenh nak pre-school ah riantuan mi a si i a zohkhenh mi hngakchia an tamngai nain a mah hi mifel a si caah tha tein a zohkhenh khawh dih zungzal hna i uar zong a um ngai ngai .A zohkhenh mi hngakchia pawl nih hin Miss Nancy sin ah cun an duhmi bia poah hi an chimh ve tawn i upa puitling caah cun ngeihpiak awk tlak an si lemlo nain Miss nancy nih cun lungtho ngai in tha tein a ngeihpiak zungzal hna i an i nuam ngai tawn.\nNikhat cu a zohkhenhmi hngakchia pawl lak ah ai tel, vemi Michael timi pa kum (4) mi cu nuam lo ngai mithmai in a um i Miss Nancy zong nih cun a rak ngiat ve tik ah Michael hi nuamhlo nak pakhat cu a ngei timi a theih khawh .Asinain Miss Nancy nih cun hngakchia zong hi mood -off can an ngei ve tawn theu i zeidek thil pakhat khat ruang ahb mood-off nak a ngei ve i a si ko lai tiah a hei ruah ve sawh ko .Asinain nikhat lawng silo in ni tamngai Michael mithmai cu nuamlo in a hmuh peng cang tik ah Miss Nancy cu ai nuam ve ti lo.\nMichael hi a hlan ah cun a mithmai a panh peng mi le a hawile kom sin zong ah ai nuam mi lentecelh zong a huam tuk mi a si nain tu ah cun a hawile sin zong um duh tilo in a dangte ah a mah telawng in a um i , chawnh zongah tha tein mi let lo in a um peng cang .Cu tik ah Miss Nancy nih cun Michael cu zeiruang ah dah nai nuamhlo zei bantuk buainak dah na ngeih tiah tha tein a hal i michael nih cun hiti hin a leh .”Ka pa he hin nuam tein caan kan hmang ti tawn i movie hna a ka zohpi i ka duhnak hmun poah ah a ka kalpi tawn i lentecelh nak phunkip a ka celhpi tawn.\nAsinain a tu ah cun zawtnak phundang a ngei i ka caah caan a ka pe kho tilo” tiah a chim .Miss Nancy nih cun Michael a pa cu zei bantuk zawtnak dah a si hnga tiah a lung tha lo tuk ve i phone in a hei chawnh ve i Michael pa nih cun hiti hin a rak leh.” Keimah ka zawtnak hi zawtnak sawhsawh a si lo i ka nunnak tiang nih a tuar khawhmi zawtnak a si . 2010 kum khan hi zawtnak nih hin a ka phak ve i 2016 kum thok khan cun ka zawtnak hi a zual tuk i tu ah cun doctor te zohkhenh nak tang lo ah cun a um ngan ding ka si ti lo , cucaah cun ka chungkhar sin ah umthiam tilo i tu bantuk in hmundang ah doctor te zohkhenh nak tang ah ka um a herhnak a si ” tiah Miss Nancy cu a rak leh.\nCukong a theih cun Miss Nancy cu a lungtha lo tuk i a zohkhenh liomi hngakchia duhnung te apa ruang i hitluk lungfak le nuamlo in a um a ruah tik ah siseh , a rauh hlan ah a pa nih hi vawleicung in zungzal tiang a kaltak cang dingmi a ruah ah siseh a thinlung ah zeidah ka bomhkhawh hna hnga tiah khua a ruat i lung nuamlo taktak in Michale te pafa hna caah cun khua a ruat ve . Michael a pa hi a kal 80% cu ai rawk cang i a rauh hlan ah kal petu midang an um lo cun hi vawlei cung hin a nunnak a dih cang a si fawn.\nA hawile kom dang nih kal hlut an timh lengmang ve ko nain ai keihlo caah an hlu kho rih lo i a mah kal he ai keihmi cu doctor te nih an kawlhawl piak cuahmah lio a si fawn . Culio ah a fapa Michael le nitin te ngaihchia in a can hman mi ruah tik ah zangfakm taktakm dirhmun ah an dir . Miss Nancy cu khua a ruat i a donghnak ah a tuan nak sianginn i lutlai pa sin ah dinhnak a hal . A ruang cu a zohkhenh mi hngakchiapa Michael a pa caah a kal pakhat hi pek a duh . Michael a pa umnak sizung ah cun a va kal i a va ton i ka kal hi kan pek lai tiah a va chimh tik ah cun Michael pa zong cu a ningzak i ai phu hrung ngai ngai.\nMiss Nancy nih a chim mi cu a hlan ah ka riantuan ti hawi nupakhat nih minung pakhat a thi dingmi caah a kal pakhat a rak pek ve bal i a nunnak a chan him i a mah zong lomhnak in a khat ve . Khalio te khan keizong ka thinlung ah biakhiah nak ka tuah ve i a nunnak ka chanhim khawh ding a si i a herhtuk mi an um ah cun ka kal hi pek ve ding in biakhiah nak ka rak ngei cang ee tiah a chim. Cuticun Miss nancy a kal cu Michael a pa kal he cun an va check tik ah vanthat ah a rak i keih celngel ia herh mi tete thildang tuah dih hnu ah Miss Nancy kal cu Michael pa pek dingin biakhiahnak an tuah colh.\nAsinain cuhlan deuh ah cun Miss Nancy cu hmailei ai chir sual nak hnga lo counselling an tuah ta i voikhat lungthawh ruang ah kal pek silo in a hnupi tik ah i chirnak a ngeih sual nak hnga lo a thla in counselling an tuah ta . Miss Nancy zong cu biakhiahnak tha tein a tuah dih hnu ah University of Iowa Hospital and Clinics ah cun doctor thiam le nurse thiam pawl, nih Nancy le Michael a pa cu voikhat ah an pahnih in operation an tuah hna i tlamtling tein Miss Nancy kal cu michael pa cu an pek.\nCuhnu cun tuni thaizing ah a thi kho tiah ruahmi Michael pa cu a hlan bantuk tein a dam than cang i lomhnak in an khat . Michael pa nih cun hiti hin lomhnak a chim ve ” Ka nunnak ah atu bantuk in lomhnak ka ton hi a um rih lo, nurse siseh doctor te si hna seh a hlei in ka nunnak a chanhim tu Miss Nancy cung hrim ah kai lomhnak a sang i zeiti chim awk zong ka thiam lo. Na nunnak kha midang pakhat nih chanhim ve seh law cu i nailomhnak bantuk kha a si ve ko. Kan fapa in hi bantuk mitha kan ton hi cu kan van a tha tuk ee tiah a tap bu in Miss Nancy cung ah ai lomhnak cu a chim.\nMichael zong nih cun a zohkhenhtu a miss nancy sin ah cun pa a ngei tilo dingmi keimah hi cansaupi chung pa ngeimi dirhmun ah na ka chiah than caah na cung ah kai lawm tuk tiah lomhnak a chim ve i cu Michael bia nih cun Miss Nancy zong cu a thinlung a tongh ngai ngai i ka thiltuah mi hi a dik bak ti a fiang ve. Michael pa nih cun ” kan mah pafa kong an theih nak hmang hin mi tampi nih midang caah kal pek duhnak thinlung zong an ngeih deuh ka zumh tiah a chim ve i, doctor thiamsang pawl, nihan chim ning ah cun vawleicung minung lak ah hin ting 9 le 3000 nih hin kal pek hau in thihnun ri ah an um i hmailei ah cun an karh chin chin rih fawn lai tiah an chim. Source : Dailymail\nBe the first to comment on "Kum (4) Hngakchia Pate nih A Pa Biathli An Sayamah Nu Sin ah A Chimh i An Sayamah Nu Cu A Rian in Dinh-nak Tiang A Hal Phah ( Ngeihchia Tuk A Si)"


Thantlang sii-inn: quarantine a chuah thaizing ah a thi mi Pi Biak Sung siibawipi Dr. Tun Pwar nih a thlop duh lo tiin chungkhar an lung a fak. – Lai Lungrawn Post\nThantlang sii-inn: quarantine a chuah thaizing ah a thi mi Pi Biak Sung siibawipi Dr. Tun Pwar nih a thlop duh lo tiin chungkhar an lung a fak.\nHi kong ah Pi Biak Sung i chungkhat Thantlang um Pi Khual Dim nih “Kan Pi hi a lung le a kal le a thluak lei dam lo in a zual ngai. Mizoram COVID rai ruang ah Aizawl lei ah kalpi awk a that lo ca ah Thantlang sii-inn ah an van ratpi. Lampi zong ah thi in a luak. Ramdang mi an si ti in quarantine ah chiah a si. Cutluk i mizaw a si ko mi cu quarantine ni hleili a um chung ah siibawipi Dr. Tun Pwar nih a thlop duh lo, i a zoh lo. Cucaah a chuah thaizing ah Dr. Hmuh Thang sin ah kan kalpi i thlop manh lo in a kan liamtak. Dr. Tun Pwar cung ah kan lung a faktuk, ngaihthiam a kan hal lo ahcun aa tlak ning in taza ka cuai lai,” tiah The Hakha Times ah a chim.\nPi Khual Dim nih a chim ning ah cun, “Quarantine a luhka ah a thi le a zun an check mi lawng a si. Sibawipi Dr. Tun Pwar nih a zoh lo. Quarantine a chuah lai zan thum chung lebang cu a it kho lo. Lian Lian pa zong nih ‘A thi baan in pei nan van ratpi cu’ a ka ti,” tiah a chimchap.\nHi kong ah Thantlang Sii-inn siibawipi Dr. Tun Pwar nih “Amah hi Thantlang sii-inn ah hin i thlop ding in a ra mi zong a si lo. Ramdangmi an si i, voi hnih tiang kan cah hna. Nan rat lo ahcun taza kan in cuai hna lai tiah kan ti hnu ah an ra i quarantine ah kan chiah mi hna an si. Sii thlop ah a ra lo i thlop awk an tha lo. Keimah nih a tlawmbik voi hnih ka zoh. Hihi Thantlang COVID Committee nih a phung ning in kan tawlrel mi a si. COVID Committee ah hin khuami upa zong an i tel ko. An chuah hnu ah sii hi thleng in sii dang zong ding sehlaw hngalh a si lo. Hi bantuk lungzawtnak cu zeitik caan poh ah ruah lopi in thih khawh a si,” tiah The Hakha Times ah a chim.\nChungkhar lei in Pu Khual Dim nih “Ramdang in mizaw zual lampi hmanh ah thi in a luak mi kha ni 14 chung quarantine ah thlopbul lo in an chiah i quarantine chuah a za ti in an chuah mi hi cu, kan lung a faktuk. Dr. Tun Pwar hi kanmah chung lawng si lo in Lai miphun an kan neek hrimhrim bia a si. A rian cung ah a mawhbak. Ngaihthiam a kan hal lo ahcun taza ka cuai hrimhrim lai,” tiah The Hakha Times ah a chim.Pi Biak Sung ruak hi Mizoram an khua Thekte ah an tlunpi i December 15 zan ah Zaangtlang khua in Tio tan in an khua leiah an kalpi.The Hakha Times\nBiden nih:Vawlei cung ralzam vialte khua ceu dawh a pek dih hna lai.\nPastor Van Tum:Trump a ttanhmi lak ahhin Trump’ a ttanhtu pawl nan biachim le nan holhrel hi a fak deuh.


Hakha Rose Beauty Saloon Tamhnak Dawr A Ngeitu Rebecca Sung Ki Thil Tuah Hi A Tha Hringhran – Onlinenungak\nHakha Rose Beauty Saloon Tamhnak Dawr A Ngeitu Rebecca Sung Ki Thil Tuah Hi A Tha Hringhran\nRebecca Sung Ki nih a chuah ni lawmhnak ah an khua(Dauchim khua) chungkhar kip sin ah laksawng a pek\nRose Beauty Saloon tamhnak dawr a ngeitu Rebecca Sung Ki nih a chuah ni lawmhnak ah a khua (Dauchim khua) ah chungkhar kip sin ah bawmhnak laksawng November thla 22 ah a pek hna tiah kan theih.\n“Atu bantuk laksawng ka pek mi hna cu, ka chuah ni lawmhnak ah ka pek mi hna a si. Laimi thenkhat cu Pathian nih chuah ni dam tein a kan phanhter caan le hlawhtlingnak a kan pek caan ah kanmah chungkhkar le hawikom tibantuk deuh in kan lawmh tawn. Hihi a tha tuk ko nain, kan I lawmhnak hi midang ca ah kan hmang tuk hna lo.\nCucaah hlawhtlinnak le lawmhnak chuahcam kan hmuh caan ah kanmah lawng I nuam loin midang bawmhnak le laksawng va pek va bawmh tbk khi ka duh I ka uar phun zong a si ca ah ka sikhawh tawk tein kan khua ah laksawng chungkhar kip ah chiti le Cite tbk kan va pek hna hi a si,” tiah Rebecca Sung Ki nih The Hakha Times ah a chim.\nRebecca Sung Ki cu Hakha ah Rose Beauty Saloon Tamhnak dawr a tuahtu a si. Atu bantuk laksawng a pek mi hna cu Chungkhar pakhat ah Chiti le Cite cun, kum upa deuh ca ah laksawng dang tete a pek chih hna tiah kan theih.\nCrd: The Hakha Time Daily Newspaper.


Isaiah 28 (Isaiah 28)\nHakhaKawlCa kDal 28Cang\nChaklei Pennak Ralrin Peknak\n1Israel ram cu a lo cang! A sunparnak cu, a mi hruaitu upa pawl, zu a ri zungzalmi nih an i chinhmi pangpar luchin bangin a ziam cuahmah cang. Aa porhlawmi an lu hna cu zihmui an i thuh, sihmanhsehlaw an ril ko, thi koin an ri i an ril ko. 2Anmah dohtu dingah a ṭhawng i a liannganmi pakhat Bawipa nih a chiah ko. Rial bantukin a ra lai, ruahpi sur in a sur lai, ti lian bantukin a ra lai i ram kha a tei cikcek lai. 3Efraim mi zu rit buin a hruai zungzalmi haotu pawl nih an i uanthlarmi pangpar ṭhi rual kha vawlei ah lamh beh an si lai. 4Cu haotu pawl sunparnak a ziam lio lengmangmi cu, a hmin hmasa bikmi theipi, an hmin cangka in an lawh hna i an eimi hna bantuk khin, a lo lai.\n5Khi ni ah Ralkapbu Bawipa cu a tangmi a mi hna caah a sunglawimi bawi luchin pangpar in ṭamhmi bantuk a si lai. 6Biaceihtu hna kha dinnak lungthin a pek hna lai i khua kulhnak kutka ah ral a rak khirhtu hna kha ralṭhatnak a pek hna lai.\nIsaiah le Judah Ram Profet Zuri Hna\n7Profet hna le tlangbawi hna hmanh kha zu an ri tuk i an sawn lengmang. Zu le zureu tam tuk an din caah lungmit in an ril lengmang i khoika zawn ah kan kal ti hmanh kha an hngal lo. Cucaah profet nih Pathian sinin langhnak an hmuhmi ah an palh i tlangbawi nih bia an ceihnak ah an palh. 8An ṭhutnak cabuai cu luak a khat i a thiannak hmun pakhat hmanh a um lo.\n9Keimah kong ah khan an zai i, “Khi pa nih khin, aho ka cawnpiak hna ti ah dah aa ruah hnga? Aho nih dah a bia cu an herh? Hnukthlei ka bawhte ca lawngah pei a ṭhat ko cu. 10Amah nih cun a cafang tete in, a tlang a tlang in, cawn awk timi a bu a bu in cawnpiak a hei kan zalh,” an ka ti.\n11Keimah bia kha nan ngaih lo ahcun, holh phun dang in a holhmi ramdangmi kha, nanmah cawnpiaktu dingah Pathian nih a hman hna lai. *28:11-12: 1Kor 14:21 12Dinhnak le hnangamnak kan pek hna lai, tiah nan dihlak in an ti hna, sihmanhsehlaw nannih nih cun nan ngai duh lo. 13Cu ruangah cun pei Bawipa nih a cafang tete in, a tlang a tlang in, cawn awk timi a bu a bu in an cawnpiak hna lai cu a si cu. Cun nannih cu nan kal tikah nan ril lengmang ko lai. Hma nan ing lai, rap in foih nan si lai i sal ah tlaih nan si lai.\nZion Caah Innkil Lung\n14Cucaah cun Jerusalem khuami uktu, mi lungpuam rual hna, Bawipa nih a chimmi hi ngai tuah u. 15Thihnak he hnatlaknak kan tuah cang i mithi khua he biakamnak kan tuah cang tiah nan i porhlaw. Lih le hlennak nih an kan huhphenh khawh lai tiah nan i bochan hna caah harnak a tlun tikah kan luat lai tiah nan i ruat. 16Sihmanhsehlaw Bawipa Pathian nih a chimmi cu hihi a si: “Zion ah hin a fek i a ṭhawngmi inn hram ka ser lai. Cu hram ah cun innkil lung, lungcang pakhat ka bunh lai i cu lung cungah cun, ‘Zumhnak fek cu a lung zong a sau,’ tiah ṭial a si lai. *28:16: Slm 118:22-23; Rom 9:33; 10:11; 1Pet 2:6 17A hram a phei lei in an tahnak hri cu dinnak a si lai i a tunglei in an tahnak hri cu lihchim lonak a si lai. Sihmanhsehlaw nan i hngatchanmi lih bia cu rial he a rami ṭotho nih a choih dih lai i nan himnak cu tilian nih a fenh dih lai,” a ti.\n18Thihnak he hnatlak ṭinak nan tuahmi cu hloh a si lai i mithi khua he biakamnak nan tuahmi cu hrawh a si lai. Harnak a tlun tikah nan dir kho lai lo. 19Zing khat hnu zing khat an den chih lengmang hna lai i chun he zan he nan in a hau lai. Pathian sinin a rami bia thar paohpaoh nih ṭihnak thar an rak i ratpi lai. 20Phungthluk bia chung i, ihkhun a tawi tukmi cung i puan a bi tukmi he a it mipa bantuk kha nan si lai. 21Perazim Tlang le Gibeon nelrawn ah Bawipa nih ral a rak tuk hna bantuk khan, aa timhmi tuah awkah an tuk hna lai i cu a tuahmi cu khuaruahhar ngai a lo ko lai nain an tuk taktak ko hna lai. A rian cu a lim lai i cu a rian cu khuaruahhar ngaingai a si. *28:21: Jos 10:10-12; 2Sam 5:20; 1Cha 14:11\n22Ralrinnak kan pekmi hna hi nan nih men chuak hlah seh. Nan nih a chuah ahcun nan caah luatnak a har chinchin lai. Ralkapbu Bawipa nih ram cu a dihlak in ka hrawh lai a timi kha ka theih cang.\n23Ka chimmi hi ngai tuah u, kan chimhmi hna hi ṭha tein nan hna chit tuah u. 24Lothlopa nih a lo cu, thlaici tuhnak caah ti in a thuan lawng a thuang zungzal bal lo. 25A thuan dih cun thlaici kha a tuh hna, nannan tehna, zira tehna kha a tuh hna. Changvut le barli kha a tlang a tlang in a tuh hna i a lo ri ah thlaici dang kha a tuh hna. 26Pathian nih a cawnpiak caah a rian kha a ṭuanning a thiam. 27Zira ci le nannan ci kawnnak caah thingtan rit pipi kha a hmang bal lo, a zaangmite a hmet a ngan aa tawkzate kha a hman tawn. 28Changvut fang cu parh cikcek in a naang bal lo, a fang kha rawk lo tein cawleng kha a rialter. 29Hi bantuk fimnak vialte hi Ralkapbu Bawipa sinin a rami a si. Pathian khuakhannak cu a fimmi a si zungzal i thlua a chuak zungzal.


Merchantrade Visa Card ai tlaihmi hna caah thawngttha! – The Cherry Par\nMerchantrade Visa Card ai tlaihmi hna caah thawngttha!\nMerchantrade visa card ai tlaihmi paoh caah ramdang um kan chungle maw hawile kom nih Western Union in tangka a kan kuat tikah mah va kal hau ti loin kan Merchantrade card chungah luhter khawh colh a si cang lai. Zeitin dah a luhter ning si lai ti cu a tanglei kan rak langhter bangin a si lai. 1. Na phone chung ii “Merchantrade Money” timi app kha “Update” tuah hmasa a hau lai. 2. “Top-up Money” timi te kha na hmehpiak lai. 3. Thimnak pahnih ummi chungin “Cash In from Western Union” timi na hmehpiak lai.\n4. Tangka i kuatnak herhmi pawl na ttial lai. Western Union Pin number, Tangka an in kuatmi zat, Tangka an in kuatnak a ruang, Tangka an kuatu he nan i pehtlaihning, Na rianttuan mi, Tangka an kuatu min, A umnak ram tibantuk pawl an si lai.\nKan ttialning a fiang lo ahcun a tanglei hmanthlak zoh chih in ttial khawh zong a si ko lai. Hi card kong he pehtlai in harnak na ton sual ahcun na card hnulei cung ii a ummi number 1-300-88-8606 or 03-83138606 ah chawnh khawh zungzal an si ko lai. Merchantrade Visa card tuah a duhmi paoh nih CRC zungah RM30 in i tuah khawh a si rih ko. Ref: CRC\n← Trump Nih US Mipi Caah Thil Tha Tuk A Tuah Manh Hoi Cang, Uar Lo Awk A Tha Hrimhrim Lo\nJoe Biden Le Trump Kongah January 21 Ah Zeidah A Cang Lai Timi Chim Awk A Tha Rih Lo →


Kanye West nih US President Kaa Cuh Lai a Ti | THE CHIN EXPRESS\nKanye West nih US President Kaa Cuh Lai a Ti\nAmerican rapper Pu Kanye West nih, “2020 ah president kaa cuh lai,” tiin Twitter ah thawng a thanh.\nPu Kanye West hi atu lio US President Donald Trump a ṭanh ngaimi si. Aa cuh taktak ahcun Trump le Biden he an i phomh lai tinak asi.\nPu West nih White House ah President Trump a ton lio\n“Atu cu, Pathian zumh buin aa dang ciomi kan saduhthah kan fonh i kan hmailei kan ser ahcun America nih hlawhtlinnak nganpi kan hmuh lai ti hi kan hngalh hrimhrim a hau cang. US President kaa cuh lai,” tiah Twitter ah a ṭial i “#2020Saduhthah” tiin hashtag a tuah.\nA thaisung Pi Kim Kardashian West nih aa share ve.\nWest te nupa\nPu West ṭheo kan ti cu, thla 4 lawng aa duh cangmi November 3 thimnak ah US President aa cuh taktak lai maw ti hngalh asi rih lo. I cuh dingin cozah zungah a herhmi catlap a tuah cang maw ti zong hngalh asi rih lo.\n‘President kaa cuh lai’ ati hi a tlawmbik voi 3 paoh asi cang. 2015 MTV Video Music Award laksawng peknak tuah lio zongah “2020 ah president i cuh dingin kaa sungphiat cang” tiah a rak chim.\nNi kum zongah “2024 ah president kaa cuh lai” tiah Fast Company puai tuahnak hmun ah a rak chim.\nStates tampi ahcun atu hi independent in i cuh duhmi nih min peknak caan a um rih ko.\nPi West nih White House ah President Trump a ton lio\nPu West le amah tluk bakin a minthang vemi a thaisung Kim Kardashian West nih Pu Trump zong White House ah an rak len bal.\nA minthang taktakmi Electric-car sertu Tesla CEO Pu Elon Musk nih Pu West cu President caah a duh ngai. “Ka sining dihlak in kan ṭanh!” tiah Pu Elon Musk nih Twitter ah a comment.\nPu West hi a lungchuak paoh chim a hmangmi si kaw a tuah taktak hlan cu zumh thlu awk a ṭha lo.\nNi kum ah, ka rum tukmi le ka pianthar mi langhternak caah “Khrihfa Thiamkhun Nuaithongngei Kanye West (Christian Genius Billionaire Kanye West)” tiin ka min kai thlen lai, ti zongin a rak chim nain aa thleng lo.


Thawngpang Dik Lo A Si - News and Media\nMindat khuapi ah kah dohnak ah um lai ti thawng kan rak theimi khat thawng dik lo a si tiah thei a si. Mindat in the CDF-Mindat nih khuapi chung in minung hna cu ral dohnaak ruang ah an zaam viar tiah a chim. CDF-Mindat nih khuapi chung ah kah dohnak a tuah lai lo. Mipi hna inn ah him tein an um khawhnak ding ah khuachung ah cun kah dohnak an tuah lai lo tiah Mindat Township People’s.\nAdministration (News Group) statement nih a chim. Rel chap – Kutkai-Theinni motor lam ah damiah paruk an tlaih hna. Shan ramkulh Chaklei, Kutkai-Theinni motor lam cung ah a um mi, meng 38 Manping khua pawng ah khuami hna nih damiah mino paruk an tlaih hna tiah theih a si. Kutkai khua lei ah caw a va zuar i khua lei ah a rak kir mi minung pahnih cu September 29, zaan sml. 7:00 ah damiah nih thil an chuh hna.\nThil chuh a tong mi hna nih phone in khuami bawmh an hal hna tikah khuami hna nih damiah pawl cu an kal hnawh hna i an tlaih khawh hna tiah tualchung media pawl nih an tial. Damiah phu hruaitu pa cu a zaam manh i, tlaih a tong mi paruk cu khua ah zaan khat an hreen hna hnu, September 30 ah Kutkai Palek Sakhan ah an ap hna tiah theih a si. Chin ramkulh, Falam hrambunh KhaLaYah-268\nRalkap Battalion in ralkap pakhat, Tibual Ralkap Sakhan in ralkap sen thum pakhat le palek sen thum pakhat hna cu hriamnam tling he CNDF sin ah an rak zaam i CNDF nih laksawng tangka kan pek hna hnu ah, himnak hmun ah kan kuat hna tiah CNDF nih nihin, September 30 ah an thanh. September thla chung ah CNDF sin ah a rak zaam mi palek pariat le ralkap pa hnih, an dihlak 10 an si cang tiah theih a si.\nMipi Hna Cu Internet Kawl In Leng An Chuak


An buai tak tak cang; Trump (USA) le Israel nih buainak faktuk mi an ton cang\nTu lio vawlei thawngpang cu hna angam kho bak ti lo, zumtu caah cun tim cia tein um caan a si cang. Mah bantuk thawngpang hi Jesuh nih a rah hlan ah thil a cang ding mi pawl a rak chim cia mi kha asi, mah bantuk thawngpang nih hin Jesuh cu a ra dengmang cang ti kha fiangtein alangter.\nChina le India cu ituk dingin ralring tein an um cang. South China seas ah, USA nih China tuk dingin ralring tein a um cang, China le India, China le US, China le Taiwan, China le Japan, China le Indonesia, China le philipine, China le singapore, India le Pakistan, India le Nepal, buainak lawngte si cang. Coronavirus ruangah vawlei cung ramkip nih China cu an huat tuk cang fawn\nKum 2020, kum hramthawk ah President Trump nih Middle East Peace Plan a tuah mi kha, Israel mipi caah thawngtha, natein Palestinian mipi caah mitthli tlaknak a si. July 1 thawk in West bank & Jordan valley annexation hi Benjamin Netanyahu cozah nih kalpi a tim cang. Palestinian nih fakpi in an duh loning an langter thluamah cang. Mah ruangah UN security Council meeting cu a rang khawh in tuah a si. UN secretary-general nih cun annexation hi kalpi a si ah cun two state solutions caah le Israel Palestinian remnak caah fakpi in buainak a chuah lai tiah a chim. Guterres’s nih Israel sin ah mah bantuk in annexation plan nan tuah mi hi ngawl hram ko u tiin zaangfah a nawl hna\nUS President Donald Trump cu November 3 ah US President caah a cu thang hoi lai. Israel mipi caah Donald Trump hi Modern Messiah bantuk a si fawn. November election ah mah Israel annexation nih hin President Trump tampi a hrawh kho fawn. President Trump nih voters lungthin tampi a tei a hau fawn. Tu dirhmun zoh ah cun Joe Biden nak in poll ah a niam deuh fawn. Mah bantuk lio ah boruak thalo Black Lives Matter nih America ram chungah buainak fakpi a chuapi lio a si fawn.\nPresident Trump nih Israel cu 100% bak in a dirpi fawn. Vote kawl a hau fawn. America ram chunga mirum, Isreal a si mi, Trump Trump campaign ah fund millions leng a hlut ding mi an tam fawn, an mah pawl lungtlinternak ding kawl a her fawn. Trump fanu pasal Gold an ti bak ve mi Middle East Peace Plan architecture hi Israel mi a si fawn. Middle East Idohnak a chuak khawh dirhmun ah a um lio a fi fawn. International pressure hi Israel/ Trump nih zeitin dah an kalpi lai, an kalpi sual cik cek ah cun idohnak a chuak ding mi dirhmun tian a si faw. Tu lio cu buainak lawngte si ko hi. Credit-The Guardians, Fox News\nBe the first to comment on "An buai tak tak cang; Trump (USA) le Israel nih buainak faktuk mi an ton cang"


RAMCHUNG A UMMI VIALTE RUNVENNAK I TUAH CIO UH TIAH THANHNAK AN TUAH – The Chinlung Post\nRAMCHUNG A UMMI VIALTE RUNVENNAK I TUAH CIO UH TIAH THANHNAK AN TUAH\nMarch 14, 2021 admin Local News 0\nKawlram cu CIVIL WAR chuah dawh asi ruangmang ko cang. Kawlram mipi nih thimtlin mi, ai awh in Committee Representing Pyidaungsu Hluttaw (CRPH) nih Kawlram mipi dihlak sin ah thawngthanhnak, theihternak le Order puitling taktak a chuah ko cang. Hi thawngthanhnak hi Kawlram mipi dihlak nih an hngah peng mi, an i ngaih taktak mi zong a si fawn.\nNihin thawngthanhnak ah “Ralkap cu Rampi rungvengtu an si lo, Ralhrang an si tiah kan rak thanh cang. Cu caah Myanmar mipi Cozah minung an si ti lo. Ralhrang kut in nan him khawhnak ding ah siseh, Ralhrang kut in Ram mipi kan him khawhnak ding ah siseh, Ram mipi dihlak nih i runven khawhnak nawl nan ngei cang.\nNihin thawk in Kawlram mipi dihlak nih kut zo khawhnak nawl nan ngei ve cang” tiah thawngthanhnak an tuah hi asi. CRPH nih a tu bantuk in thawngthanhnak a tuah cang caah, Ram mipi dihlak nih Police le Ralkap cung ah an kut an thlak khawh ve cang. Ram mipi le ralkap i dohnak caan cu official in an phuan bantuk a si cang caah nihin thok in Ram chung ah Civil War puitling aa thok cang ti khawh asi.\nHramhram in Ram mipi uknak a chut tu Ralkap cu Ralhrang phu an si tiah CRPH nih official in thawngthanhnak a tuah cang mi nan theih cio, cu caah kawl ralkap si ti loin Ralhrang an si cang. Minung pakhat nunnak venhimnak, Khua le ram venhimnak rian ah siseh, zalong tein ram mipi nih i runvennak nawl nan ngei cang. Ralhrang kut in i rungven cang uh timi hi an thawngthanhnak bik cu asi.\nRelchih: Thawng pakhat ka theihmi te le kaa nawmh lo ngaimi te. Lailei tangka kuat a har tuk caah micheu tangka kuatnak cu a kuat man ting khat ah Rm 10 an lak tawnmi kha Rm 20 ah an kai. Cun micheu cu tangka thlen ret Rm 330 a simi hna kha Rm 300 lawng hna in an lak. Mah te hi ka ruah tikah Pathian theimi kan si hna bantukin kan ruahnak te hi thlen deuh ah a tha rua tiah ka ruah ee.\nHi bantuk har kan ton lio caan tu ahhin kanmah ca lawng ruat lo tein i bawnhchanh cio bantukah ruah in kuat man hmanh kha kan si khawh tawk in tum ding si tiah ka ruah.Micheuh nih ka sin tangka kuat an itim i kuat a ngah lo, lawlawse cu Lailei tangka a dih ruangah a si ka ti hna tikah mah kong hi bia le lam ah a ka chimmi tete an um pah hna tikah lung a ttha lo ngai in ka hmu. Har ton lio cio caan ah hincun dawtnak lungthin te hi kan si khawh tawk cio in ngei kho hna usih law a tha tuk hna ka ti.Credit:Honey Thil Zuarnak\nMAH BANTUK THIL LAIMI CUNGAH A CAN HI CU A POI KHO TUK EE\nKAWLRALKAP CU I CEI TAKTAK HNA SEH, RAK HREM DIH CIKCEK CIO UH


Palik Pawl Lung A Mit Cang. Nihin Yangon Lamzawhtu Nih Lam An Kham Ning Cu A Mak Ko – Chin World News Evening\nPalik Pawl Lung A Mit Cang. Nihin Yangon Lamzawhtu Nih Lam An Kham Ning Cu A Mak Ko\nFebruary 19, 2021 February 19, 2021 Salai Van Myanmar News\nFebruary 1/2021-i ralkap nih NLD nawlngeihnak kutin rampi uknak an lak ni thawkin nihinni tiangah rampi nih ralkap uknak kan duh lo tiin duhlonak langhter peng a si. Hi duhlonak langhtermi hi nikhat hnu nikhat in mipi lamzawhtu an karh chin lengmang. Cu lawng si loin ralkap nih nawlngeihnak hi an ap-chiahtthan hlan lo mipi nih duhlonak (CDM) hi peh zulh timh.\nHi duhlonak a langhtermi ramchung mipi cawlcanghnak kongah ramleng um mi hna zong nih anmah le tuah khawh ning cio in cawlcangh le i bawmhchanh cio a si. A cunglei kong he pehtlaiin nihin Yangon ah mipi nih duhlonak langhter in lam an kham ding cu phundang ngai te a si pinah palik pawl lunga mit cang.\n“Nihin Minikung- Yangon i mipi lamzawhtu hna nih khachuansen a fami pawl cu lam cungah an bungh i mipi an cherter hna. Mah hi lamzawhtu hna nih lam an khamdan phunkhat a si. Nizan tihni ah mawṭaw a rawk tiin lam an kham dih. Tu chun ah khachuan sen cu lam ah bungh in an char. Palik pawl cu an lulawng a lin cang ti a si.”\nRelchih: Hriamnam A Ngei Lomi Mipi Nih Ralkap Kan Tei Hna Lai – A Ruang? Kan Bible tuanbia lak ah pa nganbik le pa thawngbik a hohmanh nih an tei kho lomi Goliath teitu cu pa tiatum lo David a si. David nih Goliath teinak dingah hriamnam tha le hriamnam ngan a hman lo. Chai le lung tekep men a si ko. Zeicahtiah teinak cu hriamnam ah a si lo i Pathian kut ah a um ti kha David nih 100 ah 100 a zumh.\nCu ve bantuk cun zei hriamnam hmanh a ngei lomi mipi nih hriamnam tling te a ngeimi rampi ralkap bu hi kan tei hna lai. A si kho lo a timi an um. Nain a si kho tuk. Kan theih bantuk in Kawl ralkap cu an milu sing 5 leng kai an si, Asia ram lak hmanh ah ralkap thazaang a thawng ngaimi an si ve ko. Sinain tutan ah Mipi kan lung aa rual ning zoh tikah tei khawh lonak ding um lo. Mah belte hriamnam ngeimi kan si lo caah kannih kan mi teinak cu kan thazaang le lungrualnak a si.\nMipi Sandah an piah ning, mino hna an cawlcangh ning le zan ah sangkip an cawlcangh ning le an lung a rual ning zoh tikah ralkap an lung a mit cang. Sandah piahmi hna zong a tak cun Thihruai tu tha hmanh an ngei lo nain mi pakhat cio nih siikan an ngeih. Mi bia an ngai dih. Chim tu si nak in tuah tu si an i zuam dih hna.\nCucaah tutan cu ralkap an sung hrimhrim. Kum dang he tahchun ding si lo. Nikhat hnu nikhat mipi lei ah vuanthan an dir. Palik le ralkap zong mipi lei an i mer thluahmah. Ralkap le palik an lung a dong ziahmah. An tha a dih thluahmah. Zei tuah awk theih lo ah biatak in hran le mi tleih in tan an la. A sau an nguh ti lai lo. A tak cun mi tleih le hran kha teinak chuahpi tu a si lo. An sualnak a ngan tertu le an dantatnak a ngan ter chin tu khi a si lehlam.\nTutan cu Pathian hrimhrim kan lei ah a tang. Minung a tingtang in ni 18 leng sandah an piah cang nain a nih cu a tlu i a thi ti le accident an tong i cu zat cu an thi timi a um lo. Thil mak tuk a si. Pathian mi hna aunak in Jericho vanpang pi cu a ni sarihnak ah a cim ko kha. Zumtu hna caah hriamnam cu meithal a si lem lo. Cucaah Kannih kan rian cu David bantuk in Pathian nih zeidah a tuah lai timi tu kha zumhnak he cuanh ding a si. Kan hlawh a tlin hlan le teinak kan hmuh hlan ah lungdongh lo ding a si lai. Pathian kan lei ah a tang. Teinak cu Amah ta a si. Credit: Saya Tluang Ceu Thang\nU.S Texas State Um Caah Emergency Thawngthanh, Na Ralrin Lo Cun Na Nunnak Tiang A Liam Kho\nDr. Ngun Cung Lian Ca Ahcun Ningzah Taktak Si\nBreaking News: Tuni Thantlang Thawngpang Cu Ngeihchia Taktak\nBreaking News: KNU Nih Thawngpang An Thanh Mi Cu Lungtling Kho Taktak\nBreaking News: Kawl Ram Mipi Vialte Caah Aherh Taktak Mi Ralrin Dingin Thawngthanh An Tuah


Kawlram Ah Covid-19 Mizaw Thar Minung 16 Hmuh Than An Si – Chin 11 News\nKawlram Ah Covid-19 Mizaw Thar Minung 16 Hmuh Than An Si\nKawlram cu Covid-19 nih fakdeuh ngai in a hun phak chin lengmang caah fakdeuh in ralrin zong kan herh chih lengmang ko. Tuzan lei suimilam 8:00 (Myanmar Time) i Kawlram ngandam nak zung lei nih thawngthanh nak an tuah mi ah COVID-19 mizaw thar minung 16 hmuh than an si caah Kawlram chung COVID-19 602 an tling cang tuah tuzan lei suimilam 8: 00 pm (Myanmar Time) ah khan thawngthanh nak an tuah.\nTuchun ah COVID-19 rungrul a kai mi minung 16 hna chung in a tam deuh mi Rakhine pengkulh Sittwe myoh chung ah an si hna i Sittwe myoh ah minung 8, Yangon ramthen chung in minung 2 YanKin myohne ah minung 1, Mon ramthen ah minung 2, Mandalay ramthen ah Singapore in a rak tlung mi minung 1 le Pekkhu ramthen ah minung 1 hna hi an si.\nTuchun August 27 ah Kawlram chung dihlak i COVID-19 rungrul an check up mi hna hi minung 1355 an si hna i cu chung ah minung 16 hi zawtnak rungrul an ngei ko tiah an fehter mi hna a si. August 27, zanlei suimilam 8:00 pm tiang ah Myanmar ramchung dihlak i COVID-19 positive pawl hna hi minung 602 an si cang hna.\nCun zawtnak in a damthan cang tiah an fehter mi hna hi minung 346 an si hna i cu chung ah minung 339 hi siizung in an chuah ter cang mi hna an si. Kawlram chung ah COVID-19 in a thi mi hi minung 6 an si ve cang. Tuzan lei tiang ah siizung i an chiah thar mi hna hi minung 67 an si tiah an langhter ning a si.


Atu lio Min Aung Hlaing le a ralkap sining! – The Cherry Par\nAtu lio Min Aung Hlaing le a ralkap sining!\nAtu lio Min Aung Hlaing le a ralkap sining! An phih an khar, an kham kho lo. An tlaih an hrem, an phur kho lo. An hal an fir, an chut kho lo. Sual an tuah mi maimilh an timh, Sual an tuah mi khuhchilh an zaal, Sual tuah lo bang an i um ter.\nChungthu leng naal phung tlum loin, leng zong thut viar, Vawlei cul in misual ralhrang an si a lang! A taw pemmi ti thawl bangin, an naule nih an tlik tak hna. Nawlpek hmanh ah a phung men lawng tuan zaal an rel. Vawlei pi nih hnu chittak in a um tikcun, Min Aung Hlaing hi khang chung um mi sa a lo cang.\nHriam bochan in an i puar ter, a chunglei cun an pur thluahmah. Lungrual tein, a lamkip in, kan doh ahcun ral teinak cu kan ta a si. Kan tei hrimhrim lai!\nKan ram le kan hmun cia ah kan tonmi namnehnak hi a fak khun ko. Bawipa thawh ah mahle inn cio ah i dup buin kan rak hman. Pentecost ni zong ralhrang uknak le hremnak ruangah kan hmang kho lo. Hringtu nule pa upat pek ni zong ah ther le phang in kan um.\nNgakchia inn cung kai ni ah ngakchia pakhat te hmanh lam cungah zalong ten a chuak langh kho ti lo. Chungkhar zarh, Pathian sin thazaang lak ţi zarh hmanh ah chungkhar kan tling ti lo. Kan thlavai a kiang i ngaihnak mitthli a luang.\nCu lio ah, ralhrang ralkap pawl cu an biaknak puai tuahnak le tlamtlinhnak caah lamkip le sangkip ah mi an check hna. Mi an ngiar. Biaknak puai pakhat ca hmanh ah kan miphun zalonnak an kan phihkhar. Biaknak hrambunh buaibainak cu a tha lo. Nain, kan ram le kan hmun cia ah kan biaknak phung hmanh zalong ten kan hman khawh lo cu lung a fak ko.\nNi khat khat cu zalong ten kan biaknak phung, kan nunphung, kan zatlang nun hna hmang caan kan phan hrimhrim lai!\nBawipa nih kan umpi ko seh. Ralhrang ukhruainak cu kan doh i kan tei hrim a herh!\n← Lunglawmhnak A Sang Taktak!\nNihin zaanlei suimilam 3:30 ah Thantlang khua ah inn kang than →


USDP LE NLD NIH ZEIHMANH AN I THEIHTER BAK LO HIH ZOH KO UH – The Chinlung Post\nUSDP LE NLD NIH ZEIHMANH AN I THEIHTER BAK LO HIH ZOH KO UH\nOctober 19, 2020 admin Lenhloi 0\nMah biahalnak ah Salai Ceu Bik Thawng nih lehnak atuahmi ah hin thilsining tampi alang ko. Vun zohcio ulaw biahalnak ah CNLD nih Miphun Covo Lakthan Dingah 2008 Constitution remh hmasa hau nan ti maw? tiah Dr Tluang Za Thang nih biahalnak atuah. Salai Ceu Bik Thawng nih lehnak pahnih bantuk in atuah i, apakhatnak lehnak atuah mi cu Kan miphun covo khuakhirh than nakding caah 2008 Phunghrampi remh hmasa a haumi a um i remh hau loin ngah khawhmi zong tampi a um ve ko.\nKan chim cia bantuk in kan miphun mahte-khuakhannak (self-determination) caah a herhmi federal phung tling ngah nakding ahcun 2008 Phunghrampi cu remh hrimhrim cu a hau. Cu Phunghrampi remhnak cabuai ah Chin party kan itel lo sual ding belte phan awk a um. Nai ah NLD hruainak Hluttaw ah Phunghrampi remhnak cabuai ah tlangcung party dang an itel dih nain Chin party kan bau khah.\nNLD nih an remh duhmi dal 114 chungah tlangcungmi kan covo/duhmi pakhathmanh ai tel lo i atu an Manifesto policy 150 zongah pakhat hmanh aa tello tikah anmah lawngin a ngah lo cumu. Pahnihnak ah Phunghrampi remh hau loin tlangcungmi kan covo lak than khawhmi, tuah khawhmi tampi an um ve ko. Voi tampi hihi kan chim cangmi a si ko. Tck,,\nChin Miphun Ni (CND) zung khar ni ah ser ding, Chin State ramri an kan enmi pawl khuakhirh than ding, Chin Act upadi fehter than i Chin nunphung (customary) vialte kilven ding, Kan biakinn pawl biaknak laisen ngah dih ding, Kokek thilmansung ngunkhuai thenphawtnak covo ngah ding, Nuhrin holh in cacawnnak (Mother Tongue Based Education System), Hi hna pawl hi Phunghrampi remh hau loin le ralkap tihtanh loin tuah khawh dihmi an si.\nCucu NLD le USDP cozah an tuan chungah pakhat hmanh an kan tuahpiak (duh) lo. Cu nih an lungput a langhter ko. Cun pi-ne ah teinak a hmumi party kha Vuancichoh pek i cozah serter zong kha poh-mah (261) remh hau loin teinak a hmumi cozah nih nawlpek khawh a si ko. Cucu miphun federal covo a si cumu. NLD cozah nih Rakhine ram ah teinak a hmumi ANP party kha cozah tlaihter khawh a si ko nain a pe duh lo.\nTutan cu pine (state) 7 ning tein tlangcung party nih teinak kan hmuh lai i Kawl Party nih federal miphun covo pe loin an kan um ngam/kho lai maw kan test hna lai cu. Tlangcungmi covo pek khawh tuk asi ko nain, pe duh lo riangmang in azeipoh ralkap le Phunghrampi puh (scapegoat) dih hi Kawl Party zia a si. Salai Ceu Bik nih fianternak atuahmi hi vun zoh ulaw Phunghremh hau bak loin tuah khawh dingmi an tuah lomi hi zeitindah nang na ruah.\nSEPTEMBER NI 15, KUM 2016. REV LAI RAM HU DIARY


Thawngthanh: December 31 pumh caanhmannak le kan thawng ~ Chin Mission Church\nThawngthanh: December 31 pumh caanhmannak le kan thawng\nTuzarh kan caan hmannak le kan thawng tete kan run thanh tthan.\n+ Tuzarh cu Pu Za Cung nih US um a nau he damte in an i ton khawh lunglawmhnak ah zanriah a kan hrawmh lai. A cung ah kan i lawm hringhran.\n+ Pu Ni Chum Er le Pi Lal Nun Siami nih fapa te an kan ngeihpiak. Arumcheil Women Hospital ah December 26 ni zanlei 5:36 ah a chuak i pound 7.8 a si. Hakha um a pate nih Van Hruai Bik tiah aa sak. Pathian nih thluachuah kan pekpiak hram seh.\n+ CMC kan secretary hlun Saya Pum Hon Thang cu nihin (Dec. 30) ah kan ramlei ah a kir cang. Aa tinh mi a tlamtlin nakhnga thlacam kan in sawm hna.\n+ 2017 Christmas ah a re a thei mi nan dihlak cung ah kan i lawm hringhran.\n+ Donghnak: Pu Duh Tling Mang le Pi Duh Khun Hniang te i an fapa pahnihnak Pa Bawi Khamh Cung cu damlonak in siizung ah caan sau a um ca ah kan phung ning in bawmh ding kan si i a tlawm bik won 10,000 in zaanghlei nan rak chuah cio naklai kan in sawm hna. December 10 in December 31 tiang Pu Ṭha Peng Kam sin ah pek khawh a si lai.\n+ #Donghnak: Building Fund kha tuzarh hi a donghnak a si. Treasurer Saya Joshua Mang Neih Cung sin ah pek khawh a si. Zaanghlei rak chuah cio ding in kan in sawm hna.\n+\t#Donghnak: Kumcheu chung Lai ram le Lai Miphun cuanhnak cu General hnatlaknak in Yangon Lautu Baptist Church i biakinn saknak bawmh ding a si bang tuzarh hi a donghnak a si. zaanghlei rak chuah cio rih ding in kan in sawm hna. Treasurer Saya Joshua Mang Neih Cung sin ah pek khawh a si.\n+\tDec. 31 zan cu Biakinn ah 11 PM in Kumthar don a si lai. Pumh dih in kumhlun thlahnak le kum thar donnak zong a um lai. Bible caang zuh le thlacam`inak zong a um lai ca ah kan caan tenh khawh cio rak i zuam ding in kan in sawm hna. Kumthar ni cu 2 pm in Biakinn ah pumhnak kan ngei lai Pumh dih in i hawikomhnak zong peh colh a si te lai i Chin House ah zanriah kan dumṭi te hna lai.\n+\tKan ramlei ah a va tlawng ta mi nih an chungkhar he kumthar an hman khawh nakhnga le an i timh mi a tlamtlin nakhnga


Aung Lan Sang:A sung caah’Mitthli he lampi ah a tap thluamah(+video) – Onlinenungak\nAung Lan Sang:A sung caah’Mitthli he lampi ah a tap thluamah(+video)\nTutan video ka van chiah mihi zoh tikah ngeichia ngai zong a si hlei ah nichuak ngai video pakhat cu as ve Aung Lan Sang a uartuk ruang ah tutan ah ruah lo piin a van sung caah lampi bakah a tap thluamah Aung Lan Sang a sung hrimhrim ka duh lo tibak in biatak tein a tap a tang hi video asi.\nkhah Tuluk thilser paoh hi an chia dih lo i an ttha dih lo. Magic cu Tuluk ram i aum mi Aibei sezung nih an chuahmi si.\nAibei sehzung cu zeibantukdah asi\nVawleicung ttamhnak minthang branded pawl achuahtu asi i Top 10 ah atel ve mi Sezung tha taktak asi.Cun ပြင်သစ် ram i aum mi Seppic Sehzung ttamhnak minthang le ကုန်ကြမ်း thatha achuahter tu Sehzung he လက်တွဲ in rianttuan ttimi ansi fawn i achung rianttuan tu hi mi mak lawng te an si.\nMagic ttamhnak ah aa tel mi ကုန်ကြမ်း hi` ပြင်သစ်’ ဂျာမနီ ‘Switzerland’ Japan’ Korea in ara mi lawngte ansi i.Magic cu Asia mi cah ahlei in sermi asi i Quality tha tuk mi atel nain zapi za ran hmang kho ding in aman an khiah mi asi.\nAdang ttamhnak brand minthang pawl zg China made ati mi an tam pi ko lai nain တကယ့် quality cu hmundang ah aummi ကုန်ကြမ်း thatha kha an rak si ve.Cun Magic cu atu ahmangmi tam deuh nih kan uar nak cu အကုန်ကြမ်း amak tuk cah khan si cuh.Tuluk ser e cu e kha e ti hlah mu😘…a quality kha zoh ko muh😁😁😁Kan nih magic cu no chemical asi i a safe tuk mi asi mu


Trump caah Thawngpang tha, a Sibawipa Nih Trump Dirhmun a Phuan Cang – Kawltu Team\nTrump caah Thawngpang tha, a Sibawipa Nih Trump Dirhmun a Phuan Cang\nTrump caah cun thawngpang tha bak cu a si. Trump a zohkhenhtu sibawi pa bak nih mipi sinah tu zarhteni Saturday hin aa teltum kho cang lai tiah thawng a thanh. Trump hi naite khan Covid-19 positive in a zaw ve. White House lei sibawi thiam Physician bak a simi Dr.Sean Conley nih cun Trump hi a zawt kaa thok te khan a thisen, oxygen le thil dang vialte hi normal a si ko tiah a chim. Hi kong he pehtlaiin in cathanh in a langhter. Election ni tlawmpal lawng aa duh ah Trump hi Covid-19 in a zawt hi a si.\nZahan khan Trump nih Florida ah aralaimi zarhteni khin biachimnak ka ngei lai tiah a phuan. Cun zarhpini zong khin Pennsylvania ah biachim dingin timhtuahnak a um rih. Cun Presidential Debate zong tuah than dingin timhtuahnak a um rih. Trump campaign manager nih cun Debate hi a hmun ah minung le minung hmaitonh in a si awk a si tiah nawlnak a tuah. Asinain debate lei tawlreltu hna nih a ralaimi zarh debate cu a lang hlat (virtual) in a si lai tiah a ti ve. Hi kong he pehtlaiin Trump nih a langhlat TV i Biden he debate ahcun kaa tel lai lo tiah a chim ve. Thawngpang dang a um cun kan vanthanh than te lai. Source: Daily Mail\nKs. 200,000 in Sui Hlei Tial bulhnak a tuah cu Sui Bawi hi upat tlak taktak a rak si.\nUSA ummi tlangval Sui Bawi nih nai i Malaysia ah mual a kan liamtak i Thantlang lamkam i hranhramlo in an vuimi nungak Sui Hlei Tial ngeihchiatpinak ah Ks 200,000 in bulhnak a pek ve hna. Hi kong he pehtlai in Sui Bawi nih “Ka theihmi le ka hngalh mi cu an si lo nain, cubantuk thawngpang ka vun theih cu a celh in ka celh lo. Phaisa hi ka ngeih caah le kai phorhlawt ruangah si lo, ka ngeihchiatpi tuk ve hna nak le ka tuarpi ve hnanak langhter ka duh ve caah asi. Hmailei ahcun hi bantuk hi cu cang ti hram hlah seh ti ka duh ko” tiah a chim. Tlangval Sui Bawi hi aluancia caan chung zongah khan miharsa bawmhnak ah a mar a zaang ngaimi le tlawm a ngai taktak mi asi. Sui Bawi a lungthin put, a luancia caan a rak cawlcanghnak tete hi upat tlak taktak a si.\nKan farnu Sui Hlei Tial cu Refugee dirhmun in Malaysia ah a um mi a si. Vanchiat ah inn dot 9nak in a tla i a nunnak a liam. A ruak tal chungkhar sin ah rak phan seh tiah biatak tein an i zuam hnu ah Laitlang lei ah a ruak cu rak tlun pi asi. A sinain Thantlang khua luh lai ah Nawl ngeitu kawl pawl nih an kham hna. Cu lawng hmanh si loin lam laklawh ah a ruak an vui. Hi kong ah Laimi dihlak lung a fak, cu caah a lam kip in cawlcangh cio a hun si cang. Source: VOM\n← Sui Hlei Tial Ruak Fimtawlnak Kong He Pehtlai In. Cattial tu: Salai K. Biak Lian Thawng\nMalaysia ah thi mi Leng Sui Hlei Tial a ruak kong an tawlrel ning he pehtlaiin Chin mipi lungfahnak. →


Malaysia cu lockdown ( MCO ) an tuah than hoi cang. – Hakha Cherry\nMalaysia cu lockdown ( MCO ) an tuah than hoi cang. Malaysia cu nikhat hnu nikhat in covid – 19 mizaw an karh tuk caah May 6-17 tiang lockdown an tuah than cang.\nLockdown an tuahnak hmun hi Malaysia ram pumpi si loin Hulu Langat, Gombat, Prtaling, Klang, Kuala Langat, Sepang hna an si. Mahhi Selangor state an si hna. Selangor state chung poh i a ummi District ah khan tlunkal a nagh lai lo. Sabah lei zong MCO peh thiam a si rih ko.\nAn mah Malay raya chung a si caah biatak tein an rengh khun. An mah Malay raya zong inn khat ah minung 15 chung hman lo ding, i pumh lo ding ti a si.\nKanmah Chinmi buakinn pumh, inn pumhnak le puai tuah pawl zong a ngah lai lo. Bawlung puai tuah tibantuk pawm le sianginn kai pawl zong a ngah lai lo.\nCredit-Malaysia Chinmi Authawng\nCNF,A an cawl lo eh tiah online aumi hna atam u nih,tu kawlram buainak kongah zam le tlik dingah nulepa ulenau afialtu bik an si an timi hi 99% a dik an ti cio.


Bus Driver pakhat nih cun a lei in a cal liah khawh, khuaruahhar tak tak a si – ZINGHMUH NEWS\nBus Driver pakhat nih cun a lei in a cal liah khawh, khuaruahhar tak tak a si\nKhuaruahhar tak tak cu a si, lei i cal van liah khawh ko cu vawlei cung khuaruahhar ah cun ai tel ko lai. A mah pa cu Nepal sianginn bus driver kum 53 mi Yagia Bahadur Katuwal a si i a mahpa cu vawlei cung ah lei sau cemmi a si i, a lei nih cun a cal a liah khawh khi a si.\nNepal bus driver nih cun Guiness World Record si khawh a tim tiah theih a si. Mah bantuk mi phundang ngaimi hi vawlei cung ah hin an um hmanh ah hmuh awk an har ngai lio ah tu bantuk in a lei nih a cal a liak khotu a si caah lomhnak bia a chim. Yagia Bahadur katuwal nih cun a hnar lang bak loin a lei nih a phenh dih kawh fawn.\nMah longhmanh si lo in a lei nih cun amithmul le a cal tiang khin a aliak khawh dih tiah theih a si. A mah cu Nepal ram Urlabari khua ah khuasa mi a si i, mah pa cu a hawi le nih a lei in a cal a liah lio video cu social media ah an tar piak i mah nithawk cun a lar kho tak tak. Tu bantuk khin a riantuanpi hawi le nih cun a cal cu an liak ter tawn i an tihtuk ah khin nagkchia cheu khat hna cu an zun hna an i ceh dih.\nMah pa cu sianginn bus driver a si i, ngakchia a phurh pah ah khin alei nih cun a cal a van liah tawn i an tihtuk ah khin a pawngkam hmanh ah an thu ngam lo. Yagia Bahadur Katuwal nih cun horror movie cang ninglaw, actor tampi nih mipi nih an tih khawhnak dingah make-up an hman bantuk khin hman ka herh lai lo tiah a chim. Mah bantuk in a um ruangah hin a ning a zak lo i aa lomhnak bia tu a chim lengmang tawn, a tanglei link khi click law a video cu tha tein na hmuh kawh ko lai.\nApril 20, 2019 142\nVIDEO, WORLD December 3, 2018 December 3, 2018 by David


A DAWTMI ANUPI NUNNAK ALATU PU. SI BIK KONGLAM – The Chinlung Post\nJanuary 21, 2021 admin Lenhloi 0\nPu. Si Bik sining hrilhfiahnak.Pu Si Bik hi Sianginn catang Tangkhat hnih hrawng akai mi asi.. Mi nun ttha asi , Mi zei he hmanh atlanval lio in siseh, apatun hnu zongah ai sivua bal mi asi loh. Tutan thil kan ton mi konghe pehtlaiin Pu Si Bik cu Mithat lainawng asi ko.. Si Bik hi Pathian aduh taktak mi a si i, apiantharnak zong asau ngai cang, Ramleng kan chuah hnu ah Bikte apiangthar an ti ah hin kan i lawm tuk ciao.\nAsinain Sianginn ttha tein akai ve lo mi le hawithluak biatak tein acanh ve lo tik ah, Bible arel deuh ahrut deuh, ahlim chin lengmang i, thawngtthabia achim hna ah hin ban ahngal ti loh. 2017 lio hna ah keimah zong nih chungkhar pumhnak ah thawngtthabia achim i asautuk caah bang ko cang ih zong ahau cang ti zong ka rak ti phah mi a si. Tutan hi Christmas hrawng khan Ruakhua ah Christmas ahman pah in Thlarau nih tlangah thlacam aherh ati i, ni 3 rawl a ul ta , cu hnu ahongtlun bak khan asining molh meh in aum i ahlimmritnak azualhma chin lengmang mi dir hmun ah aum.\nZeizong te hi keimah sualruangah asi ko, keimah Pa hi thi ninglaw ka fa le , ka nupi le zong van ram ah nan kai lai . keimah pa sual ruangah hin zei zongte hi abuai ko tbk khin aum i, amah le amah hna thah ai tim ttheu i, biatak tein ven hau in a um, silo le ka fa le ahotal nih hin dek hong ka that ulaw attha ko ti hna hi ati lengmang. a Nupi Biak Hnem nih biatak tein arunven ttheu, a zeital ai hlei hnga maw tiah Bible lei Training zong zarhkhat hrawng akai ter i arak tlun ah cun tlawmte cu ai ning deuh ati i anupi zong cu ai nuam ngai.\nCu vialte hlim aritnak le piangthar in apialsual mi boruak ah ahongcannak nih Kan U Pi Biak Hnem (Ronal Nu) cungtu ah atla i hitihin tuah hmawhnak thil acannak hi asi ..Apoi le apoi hringhran ko ee.Tantak mi chungkhar caah thlacamnak in kan bawm hram uh TIAH SUN DAY BORN NIH PU SI BIK KONGHE PEHTLAIIN ASINING A LANGHTER. Thil sining cu atanglei bantuk in hin asi.\nThantlang ah Thangzang khuami pakhat nih a nu pi a thah, Hakha Pengkomh, Thantlang khuapi ah khua a sa mi Zahnak tlang Thangzang khuami Pu Si Bik nih a nupi Pi Bik Hnem cu namtong in a hngawng ah a tuk i a nunnak a liam tiah Thantlang palek sakhan in thawng kan theih. Hi kong he pehtlai in Thantlang khuasa upa pakhat nih, “Atu thil cang hi zaanlei suimilaam 4:00 le 5:00 karlak hrawng ah a si.\nKanmah nih hi thawngpang kan theih hi cu suimilaam 5:00PM tluk ah a si. Atu an umnak hi Thantlang palek sakhan he aa naih te mi zong a si fawn. Cun, amah hi a tling pah lo mi a si, a thah hnu zong ah a zaam lo. Palek nih thawng an theih le cangka in an kal i an va tlaih colh. Atu hi Palek le rian ngeitu hna nih Thantlang sii-inn ah a ruak an chiah,”tiah The Hakha Post ah a chim.\nHi i thahnak kong he pehtlai in Thantlang Palek sakhan le rian ngeitu hna sin ah pehtlaihnak kan tuah ko nain, kan pehtlaih kho rih hna lo. Pi Biak Hnem hi a chuahkehnak khua cu Thantlang Peng, Hmunlipi khuami a si. Pu Si Bik he hin fa pasarih an ngei i Thantlang khuachung ah khua a sa mi an si. Cun, Pu Si Bik hi Pathian dawtnak a thei tuk mi le Pathian bia loin a um kho lo mi a si. Asinain, 2020 kum Christmas hrawng in khan a lung a tlau pah bantuk in a ummi a si tiah kan theih. Credit. The Hakha Post.\nDONALD TRUMP NIH BIDEN A TINING CU KHUARUAHHAR ASI KO


TULUK NIH JOE BIDEN CU TUKSUM KO IN HRO COLH CANG – The Chinlung Post\nTULUK NIH JOE BIDEN CU TUKSUM KO IN HRO COLH CANG\nTaiwan Hi Independence In An Um Ding A Si Ahcun Tukdohnak A Chuak Colh Lai Tiah China Nih Biden Administration Cu A Van Hro Colh Hna. Tutan China biachim cu, cuhlan he ai lo lo. Voidang a thli deuh in a ttang tawn. Tutan cu a si ti lo. US Allies Taiwan cu China nih a ramchung ah a chiah peng. Taiwan nih le a duh ve lo. US ai bochan ngai. Cu tikah China nih fiang ko in a chim cang! Taiwan hi Independence in an um ding a si ahcun ka tthuat colh lawlaw lai ti kha Biden Administration cu massage hun a kuat cang hna.\nChina nihhin Taiwan hi tthuat lawlaw i, a ramchung ah chiah a duhnak caan a sau cang. Nain Trump hruaimi cozah tangah duhning in China cu a cawlcang kho lo. A phunphun in Trump nih a kham. Cu hlah Trump nih Taiwan President nuhmei nu Tsai cu a dawt ngaingai. Cucaah China nih Trump ral an ven peng caah zeihmanh chuak loin a um. Asinain, Trump hruainak a van dih i Biden nih a van chawn tikah China nih lak a rak duh pengmi Taiwan cu a hun naih chin lengmang. Biden hi a hram a fek hnga maw fek lo,\nTrump bantuk in a banpawr a ttha hnga maw ttha lo ti kha a van hngirh lengmang i a van fiang pah cang. Cucaah fiang ko in Taiwan hi independence an si ahcun ka tthuat lawlaw lai tiah a van chim ngamnak a si. Tu ahhin South China Sea, South Theatre Command hna cu Naval Drill an ngei cuahmah hoi.Biden Administration nih South China Sea lei ah an ram cu an hun kauh ngaingai cang. Thursday ah China nih Taiwan cu an ram chung a si zia le anmah pennak chung ah a ummi an si zia langhternak caah “”Taiwan Independence means War” tiin Biden administration hrocernak le Taiwan hrocernak cu a hun chuah cang.\nNiruk ni thok khan China nih Taiwan lei ah Bombers rual, Jets fighters rual le raltuknak tilawng nganpi pi he hrocernak le ngiarnak a hun tuah. President Xi Jinping nih 2021 kumthar bia cah a chimmi ah Taiwan cu By Force in lak hau zong siseh, ralkap tthawnnak hmangin lak a herh ahcun a poi ah kan chia tthiamtthiam lo tiah a chim. Cu lio ah Biden administration, Pentagon Chief Austin bak zong nih Taiwan cu an allies a si zia le a herh ahcun bawmh an zenhlonak kong a chim ve cang.\nPhun dang in kan chim ahcun China nih thahrum hmangin Taiwan kha lak a timh ahcun US nih a zuan hnawh ve lai tinak a si. Cu tikah a chuak dingmi cu US le China ituknak kha a chuak ko lai tinak a si.China hi Taiwan cungah ai hrocernak caan cu a sau ko cang. South Ea st Asia Expert 1 nihcun Beijing nihhin Warning a pekning a faktuk cang. Taiwan hi Indepence peknak cha cun vawleicung ramdang pawl he ituk doh zong a poi ah a chia ti lo tiah a chim.\nChinese Defence Ministry spokesman Wu Qian, “Taiwan hi Mainland in a dangte an si lo, the Chinese People’s Liberation Army hna nih Taiwan Strait le a pawngkam ram pawl hma an laknak hi tuah lo awk ttha lo a si cang. China National Sovereignty humhimnak le Taiwan independence’ forces an tla sual lai tiin ven an hau. Secretary of State Antony Blinken zong nih President Trump cu China cung ah a khoh taktak tiah a chim. “President Trump, China cungah a rak khohtuk kha a herhmi bak a si. A zate in a ttha viar lo kho men ko. Nain a tam u cu a ttha. A khoh hrimhrim kha a herhmi a si. Credit:VOC\nTULUK RAM A PHANMI WHO NIH THAWNGPANG AN THANH CANG


Posted By: admin May 18, 2022\nRuahnak dang, Sibe B in ka vun tial lai, Side A lawngte in thil hi ruat ahcun a tlam a tling kho tawn lo caah, thil sining hi kan thei thiam pa nak ding caah ka vun tial mi a si. Mah mahbantuk teteh tialpa tawn hi thil sining kan zoh thiamnak ding caah a her ngai mi pakhat a si ve caah ka vun tial mi a si, Tu lio ramdang pawl nih an huat ngai mi le misual bak ah an rel mi,\nmi pathum nih an ram caah zeitluk in dah pasaltha an si ning ka vun tial lai, Russia ram economy a chia\ntukmi cu a sersiam than tu le Russia ram security a rawk cuamahmi dirhmun tha ah a chia\nkhawh thantu cu Russia President Putin hi a si. US le Western pawl caah Russia President Putin cu misual bantuk in an hmuh lio ah Russia ram dirhmun a tha lo mi, dirhmun tha le vawleicung ram ah a thawngbik pahnihnak dirhmun ah a chia kho tu cu Putin hi a si. Cuvebantuk in, China Economy le Military le an ram security himnak caah dirhmun tha a phan ter khawhtu le mah bantuk in\nvawleicung ah ram Economy lei ah dirhmun pahnihnak a phan piak khawh tu cu\nChina President Xi Ping hi a si. US le Western pawl caah China President hi misual bantuk in an\nhmuh lio ah China ram caah cun pasaltha tuk mi a si than hoi. Mah bantuk in an ram Economy le ralkap lei ah dirhmun tha aphan pi khawh mi President hi China mipi caah pasaltha le duh ngai in an thim mi a si ve. An ram caah cun an sunglawi ngai tak tak, pasaltha bak an si ve ko. Mah bantuk in mah le ram caah rian tha a tuan tu le dirhmun tha a phan tertu hna hi Western lunthin a ngei mi pawl nih cun\nDictator bak in an hmuh than hoi ve, Natein an ram mipi nih cun Dictator ah an hmuh hna lo i,\nPasaltha bak ah an hmuh ve than hoi, North Korea Chairman Kim Jong Un cu\n(Vawleicung Dictator ah Western pawl nih cun an ruat bak mi a si), Natein Kim Jong Un tangah North Korea cu security lei ah ahim tak tak cang i, An ram security himnak caah amah bantuk in rian a tuan kho mi an um hlei lo. Kim Jong Un tangah North Korea cu vawleicung ah Nuclear a ngei kho mi ram pakhat an si ve cang, Nuclear weapon angei mi ram le ram cu duh duh in i neksawh ngam an si ti lo.\nUS le ahawikom ram nih ceilak in economy lei ah sanction an tuah zong ah North Korean cu\na kal ning bantuk in a kal thiam ko i, US le a hawikom ram hna cu zei ah a rel hlei lo,\nAtu North Korea nih Nuclear thahtein test a tuah hnu ahcun US le a hawikom ram zong nih duh duh in North Korea cu an tlerh ngam ti lo. Ramdang pawl nih an huat ngai mi le dictator ah an hmuh mi China hruaitu, Russia hruaitu le North Korea hruaitu hna hi an ram caah president thatuk mi an si than hoi i,\nan ram himnak caah a cawlhcang bik mi le an ram caah pasaltha tuk mi an si than hoi.\nKawlram thawngpang…Karen ramkulh, Myawaddy peng thlanglei Thailand-Myanmar ramri kam\nah a um mi SAC ralkap Tebawbu camp cu, May 17 zaan in KNLA ṭangṭi phu hna nih an kah caah May 18 zanlei ah an laak khawh. SAC ralkap a tlawm bik 10 an thi i a nung in 4 an tlaih hna. Hriamnam le zen-kuan zong KNLA nih an chuh hna, tiah theih a si. KNLA nih camp an laak lio ah SAC ralkap Jet Fighter 2, Helicopter 2 le CH 3 Drone 1 in voi 20 hrawng an kah hna.\nCamp laak khawh lo dingin an runven ko nain a thi mi an tam caah an camp cu an zamtaak.\nCu kahdohnak ah cun KNLA ṭangrual phu lei in 1 a thi ve. Kaphnih a thi mi cazin le\nhriamnam an chuhmi hna cu KNLA nih thanhnak an tuah te lai, tiah theih a si. KNLA, KNDO, PDF ṭangrual phu nih SAC ralkap camp an laakmi cu Myawaddy-Laykekaw-Phalu-Tebawbu–Walaymyang motor lampi kam ah a ummi a si. Tebawbu camp cu SAC ralkap nih 1990 kum lioah an rak laak. Kum 32 a rauh hnuah KNLA le ṭangrual phu hna nih an laak khawh ṭhan.\n==Myintkyina Le Bamaw University Ah A Kaimi 1000 Leng An Si: SAC ralkap nih an hunmi\nKachin ramkulh, Myintkyina University ah a kaimi siangngakchia an um. A kaimi siangngakchia hi minung 500 hrawng an si,” tiah Myintkyina Student`s Union in ṭuanvo ngeitu pakhat nih a chim. Myintkyina University cu SAC ralkap kuttang rianṭuan University saya/sayamah hna nih, May 12 ah an hun. Bamaw University zong May 12 ah an hun i a kaimi siangngakchia hi 700 hrawng an si, tiah theih a si. Cre-TCP


Colombia Ah COVID-19 Zawtnak Hrik Runvennak Phung A Zul Lomi Paoh An Thah Hna – Chin World News Evening\nJuly 18, 2020 Salai Van Thawngpang\nColombia ram riithai-sii a chuahtu hna le a zuartu phu nih anmah tein COVID-19 zawtnak hrik i runvennak khuate ca ah zulhphung an sermi a zul lomi paoh an thah hna tiah Human Right Watch(HRW) nih July thla 17 ah Report ah a ṭial.\nColombia rili kam ummi khuate hna cu ngatlaih an thlauh hna, khua hau-ka zanlei suimilam 5 in an kharter hna caah lamkam thil zuartu hna harnak an tong. Cucaah pawcawmnak ca ah rian a ṭuanmi hna cu kan phung a zul lomi an si tiah Minung 8 an thah cang hna tiah theih a si. An thahmi hna minung cu an pawcawmnak ca ah rian an ṭuan i rithai-sii tuahtu hna nih phung nan lonh tiah an thah hna hi a si.\nRian an ṭuan lo ahcun, ei awk an ngei lo ca ah atu bantuk in rian an ṭuan hi a si. Colombia riithai-sii a chuahtu le a zuartu hna nih an ram siifak hna umnak khuate cu an ukkhawhmi an si ca ah atu bantuk in Cozah nih an sermi nakin Rithai-sii a tuahtu hna nih an sermi phung zulh a har deuh pin ah a zul duh lomi cu Cozah theih loin an thah hna hi a si tiah HRW nih a ṭial.


ZRA dohpi Dingin le Ralhrang Phu Tiah Thanh Dingin Dr.Sasa Sinah Cakuat\nZRA Dohpi Ding In Dr. Sa Sa sinah Cakuat ZRA hi NUG Nih A Kan Dohpi Awk Asi. ✍ DDay ah NUG VP Duhlasivua bia: Ralhrang Rallokap le a minung vialte cu, a kikam i a um mi tiangin, thian hirhiar in, hmunphiah in phiah dih ding, a hram bakin phoih dih ding, ti asi. Dalaan, Rallokap party, Rallokap tender tama, Crony le Rallokap hawikawm vialte thahnak nawl cu NUG nih DDay ah, nawl pek asi cang.\nKawlrawn ahcun Dalaan, Dalaan asi men lai timi poah poah, USDP, Rallokap Tender Tama, Rallokap he sipuazi tuah ti mi tbk an thah mi hna an tam tuk cang. Chinram ah cun aum lo ti awk tluk asi. Aum mi hnihkhat te zong buaipi cuahmah asi, Pengtlang le Krifabu tiang in, Dalaan caah CNA / CDF kan singkhaw cuahmah hna lio asi.\nMAH le Rallokap dohin cihmih loin, Dalaan kong phisin ah nuaihnuk ding in thil a kal cang. Dalaan kong ah i chuah sual khawh asi tihi ka pom ve. Nain fb le social media tiangin i phozarh le singkhaw hi cu a hlei rian asi. Kap hnih upa hna ton biaruah in khuakhan Lairelnak tu in daihter i timh deuh hna usihlaw a tha bik ko hnga? Dalaan nakin tih a nung deuh tuk mi, CNA le Chinmi cihmih tu ding ZRA an si hi philh lo awk asi lai.\n✍Dalaan kong ah i tluk in nuai ka hnuk cu si kaw, MAH le Rallokap lei a tanh mi ZRA kong hi biatak tein tuak cio a herh cang. ZRA kha CNA / CDF nih an dohmi asilo. MAH an doh tu asi ti kha, Chinmi tampi nih (Abikin Tedim le Zo nih) kan hmuh khawh lomi hi; a poibik mi cu asi. Miphun dang theihnak ah “Chin le Chin an i doh” tiah “Shan le Shan i doh” bantuk phun in thil a kallo nak hnga, NUG pumpak hrim hrim nih, ZRA hi, nan kan doh pi a herh cang. Cu lawng ah PDF dang le EAOs nih, “ZRA hi Ralhrang asi kha an theih ve lai”. Vawleipi nih ZRA cu Ralhrang bak asi i MAH minung an si, MAH Thura pek tu an si, Ralhrang Khin Nyunt fanu thit tu an si, tiah an theih khawh nak hnga, NUG nih ZRA cu an kan doh pi hrim hrim a herh.\n✍ Kawlrawn lei in PDF 100 – 500 tal cu ZRA doh pi ding ah NUG nih hung thlah ding asi. Hriamnam tling in bawmh rih hna seh. Chinram he a nai bik nak ah a um mi, Kalay, Palay, Yinmabin, Kani, Chaung U, Gangaw, Thilin, Kyaukthu, tbk in PDFs cu NUG nih ZRA dohpi ding in hung thlah seh. Mindat, Kanpelet, Paletwa le Matupi in CDFs hna cu ZRA dohpi ding in NUG nih nawl hna seh. ✍ Hi hi asi khawh lo nan ti ahcun; CNA / CDF nih ZRA dohding in hnatlakpi nak ca / thanhca chuah seh. Dr. Sa Sa le Kyaw Moe Tun nih ZRA ralhrang asinak hi UN le Vawleipi ah phuang ve hna seh. NUG cohlantu ram vialte sin ah ZRA ralhrang asinak ca luat uh.\n✍ Aruang cu: NUG he aakop hmasat mi le aakop chun te EAO cu CNF / CNA lawng lawng asi. CNA nih NUG member asi ruang ah Camp Victoria hrawk kha MAH Planning nganbik asi. NUG cihmih awk ah Camp Victoria hloh timh cu asi. NUG hrawk ding ah an rat pah ah Thantlang Khualipi a ciamh hi asi. Thantlang cu CNA / CDF nih kan lak ni cu Kawlram chung ah NUG Zung onh khawh asi cang. NUG nih ralkap tei awk ah abiapi bik mi hmunhma cu Thantlang asi. Cucu MAH nih aa fiang tuk palia caah Thantlang nih tu derhhmun kan phak nak hi asi.\n✍ U Nu Democracy Chan, Karen ral lio, Innsein te lawng kawl nih an uk lio; Kawlram khumzual tu cu; Chin Ralkap kan si caah, NUG nih ZRA nan kan dohpi cu nan covo rian, nan rian thiang le nan rian biapi bik asi ko. Karen Doh hi Col. Khen Za Hmung (Zomi pa) nih a duh lo. Col. Hrang Thio, Col. Kap Cung le Col. Van Kulh te hnathlak pi nak in Karen ral kan doh ti zong NUG nih philh hlah uh. Karen nungak he aa ngaizawn sual mi Chinpa cu mit thli he tian asi ko. Nan pipu that tu Chinpa cu na vat khawh lo ti asi. NUG nih hi hi philh fawn lo ding. Aungsan Thuriya Capt Thaicawn Dapeih hi Mithi ka pu asi ve caah, hi ca hi kan kuat ngam ve hna.\n✍ Ralhrang ZRA lawng kan doh mi asi. Tedim le Zo mi phun kan in doh bak hna lo timi zong NUG nih official in ca chuak uh tiah kan nawl ko hna. CDF – Hualngo, PDF Zoland le ZNDF nih ZRA an kan doh pi caah ZRA cu Ralhrang bak asiko ti hi elh awk a um lo. Moses Pau zong a lunh fim ve cang seh. A tawpher thiang tein i hnawh khawh ve cang seh. Zawng bantukin a chiatha lawng mawih ti hlah seh. Politic ah mama lawng si loin Rawl tak tak ei khawh ve cang seh.\n✍ Cu tluk in abiapi mi hmunhma ah CNA / CDF lawng nih kan derh onh i nunnak tampi kan pe cang nain a poi lo kan ti khawh rih. Nain ZRA dohnak ah NUG nih nan kan doh pi lo ahcun ruah awk thil tampi a um lai. Nan hnu an zulh te hna lai tihi philh lo ding. JosephR.Thang\nCheuhra Cheukhat Ape Lomi Cu Damiah Khrihfa Pastor Nan Si →\n← Kan ramah Daihnak A Um Khawhnak Hnga Pathian Lamkaltu Kan Si- by-DrSasa


A Poi Kho Taktak Si. Kan Chin Ram I Hi Tluk Hlennak Fak Hi, Mizapi sin ah theihternak le nawlnak: – Chin 11 News\nA Poi Kho Taktak Si. Kan Chin Ram I Hi Tluk Hlennak Fak Hi, Mizapi sin ah theihternak le nawlnak:\n– Biker Family timi min bunh in Lucky Draw cu 2020 October thla in zuarhram kan rak thok. Kan nih hi Zahnak Tlang, Zophei, Khuahrin tlang, Falam Peng khua cheukhat, Senthang Peng, Zokhua le Rinte khua lei ah kan rak in zorh hna.\n– Zuar a kan fial lio zong ah Hakha khuachung ngaktah hna bawmh nakding ca ah kan tuah mi a si a kan ti i, kanmah zong nih zawnruahnak lungthin he kan cohlanpiak ve. A ticket chuah man zong a pe ta hna lo. Kanmah nih cun, a bawmtu pa sin ah kan pek dih cang. Dawr ngeitu hna zong nih nan kan theihthiampiak naklai kan in nawl fawn hna.\n– A kan zuarter tu pa hi Zar Nyi timi a si i, kan zuar i kan hmuh mi a man dihlak cu aa zaam pi. Kanmah lei nih mi hrokhrol le mi dik lo a si ti hi kan rak thei lo. Cun, a kan dehhlen lai ti zong hi kan ruat hrimhrim lo.\n– Acung lei kan langhter ning bantuk in, a zuartu kan nih cu mi hrokhrol kan si hrimhrim lo. Kanmah leikap in mizapi nan dihlak nan hmai zong kan i khap bak ve hna lo. Lucky Draw a kan cawtu mizapi nan dihlak nih nan rak kan ngaihthiam in nan rak kan theihthiampiak naklai kan in nawl ko hna.\nUpat hmaizahnak he ,A zuartu chung in… Credit: Thahakhapost


PANDEMIC Timi Cu Zeidah A Si ? - THE CHINLAND POST\nPANDEMIC Timi Cu Zeidah A Si ?\nBy Salai Van Bawi Mang\nWorld Health Organization (WHO) nih March 11, 2020 ni ah Tuluk ram in aa thokmi coronavirus (Covid-19) timi zawtnak rungrul/hrik cu “Pandemic” a si tiah a hun thanh. Cu ‘Pandemic’ timi cu zeidah a si timi fiang thlu taktak lo in maivan chung Laimi kan boruak ah, a hlei khun in facebook kan boruak ah hin, ‘Puul Zawtnak’ a tlung than ti bantuk in mipi thinphang le lau dingin thawng ithanh ti bantuk hi a tampi hmuh asi. Lairam lei um pi le pu, nu le pa, ule nau hna cu Laica siseh, Kawlca le mirang ca zong an rel khawh lo tikah a rel kho fangfang nih an chim mi zong kha an zumh hna. “Puul Zawtnak” a tlung tiah an theih tikah, mi tam-u cu an lau, an thin a phang i, ‘ Hi puul ruangah, kan thi dih cang ko lai,’ tiah khua a ruat mi zong an um tiah Lairam um cheukhat hna sinin ka hun theih.\nCutin asi cun, Pandemic timi kan zoh hlan ah, “Puul Zawtnak” timi hi zeidah a si timi van zoh tuah hna usih. A fiannak bik le a tawinak bik cun, “ Puul Zawtnak” timi cu, “thli in chonh khawh a simi zawtnak ti a si. Cu zawtnak in tampi nunnak a liam mi tiang kha a sawh duhmi a si.” Tahchuhnak ah; Ar a puul asiloah Ar Puul a tlung tiah theih tawnmi hna kha a si. Cu puul ruangah nunnak tampi an liam kha a si.\nCu ve bantuk in, “Pandemic” timi cu Laica in ‘Puul’ kan timi he khan aa khat ngaingai. Mahbelte, Laimi nih kan hngalh ning, kan i fian ning, ‘puul’ in thih/ nunnak liam dih cu a si hngin lo. “Pandemic” timi cu zawtnak rungrul/hrik kha zeitluk in dah tih a nun asiloah minung caah zeitluk in dah tih a nun ti kha asi lo. Zawtnak rungrul cu zeitluk dah asiloah zeitiang dah a karh cang ti langhternak/thanhnak tu kha a si.\nCucaah, WHO nih ‘Pandemic’ tiah a thanh le cangka in, cheukhat nih cun hi COVID-19 hi khamh khawh a si ti lai lo ti bantuk in a ruat mi an um. Cucu a si hrimrhim lo. ‘Pandemic’ tiah an thanhnak a ruang cu, atu i zawtnak rungrul a karh lonak hnga ding caah kan izuam mi nakin a let hnih in izuam a herh ti tu kha a chim duhmi a si. Zawtnak rungrul khamhnak caah a herhmi thil pawl, rian pawl a let hnih in tuan khawhnak ding ca tu ah thanhmi a si. “Pandemic” tiah an thanh hnu cun, ramkip um anmah le cozah cio nih biatak tein mipi runvennak ding caah lakruak in khual tlawnnak phih le chawlehnak tuahnak hna kha ri khiah ti bantuk a um um tawn.\nZei Ruangah Dah WHO Nih ‘Pandemic’ Tiin Thanh ?\nWHO nih hitin thanhnak ding hi sau ngaite a rak ruat cang. Hi COVID-19 zawtnak rungrul a chuahnak hmunhma ah a um mi caah cun zawtnak an i chawnh khawhnak ding lam hi a fawi tuk. An zawt sual, an thazaang der sual ahcun zawtnak rungrul nih a chawnh colh hna lai. Nain, sii lei thiamsang hna nih zeitin dah hi zawtnak hi pakhat le pakhat an i chawnh ning a si timi an hngalh fiang colh ahcun zawtnak kha caan tawi chung ah an khamh kho colh ding a si. Asinain, atu cu cheukhat mi tam ngai hna cu zeitin dah zawtnak an i chawnh timi hna fiang ngaingai in theih hngalh a si lo tikah ‘Pandemic’ a si tiah an thahnak hi zumh a si. Rai-fenh zawtnak a rak caan/tlun lio ah khan vawleipi khawntinent (continent) pa 2 lawng ah zawtnak rungrul cu rak ngeih cio a si.Nain, COVID-19 zawtnak rungrul cu vawleipi khawntinent (continent) 6 tiang bak ah zawtnak rungrul a karh thluamah cang. Hitluk in zawtnak rungrul a karh a ran tuk ruangah, ‘Pandemic’ tiah WHO nih a hun thanh hi a si.\n2009 June thla ah WHO nih H1N1 tiah rak theih mi (swine flu) tlangrai zawtnak cu ‘Pandemic’ tiah voikhat a rak thanh bal. Nain atu ah cun cu H1N1 zawtnak cu ni khua caan nih ngeih in a cang kho mi tlangrai zawtnak pakhat ah a hun cang cang.\n‘Outbreak’ timi cu zeidah a si? Outbreak timi cu hmunhma pakhat lawng ah ruah ning lo in le khulrang tuk in zawtnak rungrul a karh kha a sawh duh mi a si. Cun, ‘Epidemic’ timi cu ‘Outbreak’ bantuk in a si ko nan, hmunhma pakhat lawng siloin hmunhma tam deuh ah khulrung tuk in zawtnak rungrul a karh kha chim duhmi a si. ‘Pandemic’ timi cu ‘Outbreak’ le ‘Epidemic’ hna sining kha lonh in vawlei cungpi ah khulrang tuk in zawtnak rungrul a karh kha a si.\nBiafunnak ah, COVID-19 timi zawtnak rungrul cu WHO nih ‘Pandemic’ tiah a thanh bantuk in i rang tuk in i chawnh khawh kha si. Cucaah, minung tampi cu zawtnak rungrul an ngei kho lai. Mahbel te, ‘ar puul’ bantuk in minung kan puul dih lai ti cu a si hrimhrim lo. Cu ruangah, ‘lau ngamsam in asiloah thlakawkbar in (panic) um ding a si lo.’\n|Theihternak|: COVID-19 le ‘Pandemic’ he pehtlaih in, rintlak mi thawngpang hna khawmsuat in a tawinak in, Laica in hun lehmi a si. Fiang deuh in mirang ca in rel na duh sicun, a tanglei link ah hin rel khawh asi. https://www.healthline.com/health-news/what-does-it-mean-to-declare-a-Pandemic#4-key-areas-that-must-be-addressed\nPrevious Sergeant Major Ca Bor နဲ႔ေတြ႔ဆုံေမးျမန္းျခင္း( နဲ့တွေ့ဆုံမေးမြန်းခြင်း)\nNext Avoi 47th UPCM Annual General Conference An Tuah Lio


Chin mipi kan lau; Chinpa, fa ei (a nupi le fa) pa le nu tlaihhrem tawntu an tlaihnak kong\nA poi tak tak, minung kan lungput ngai hi, midang caah thluachuah si ding mi, midang caah buainak le midang caah harnak thil tuah tawn mi kan si hi cu a poi tuk mi a si\nSagaing Region, Kalay Township, Tahan khua pawngah um, Hmunlai khua ah fa ei, unau kum 9 mi (pa le nu) hna cu a luangcia zar ah khan an pa pahnih in kum 2019 thawk in a rak tlaihrem tawn hna tiah thei a si.\nPu Lalhmuliana (32) nih a fa ei le hna (Pa le nu) cu kum 2019 thawk in an nu um lo karlakah a rak tlaihhrem tawn hna. Kum 2020 July lawng in mah kong hi thei a si tiah nu pawl Dingding -ah Pi. Malsawmi nih a chim\nMah bantuk thil a rak cang tawnnak hi a sau pa cang. Hngakchia nih hin mah bantuk in Pu. Lalhmuliana nih an cungah thil a rak tuah thawknak an chim kho ti lo. An nu cu puan thit in mi dang inn ah rian a rak ttuan tawn mi a si.\nAn unau in an nih vel i, mah bantuk in an nih velh lio ah hin, an pahnih in kapa nih an tlaihhrem tawn, nangmah zong na si ve ko tiah an pahnih nih an chimnak thawngin, an pu nih a rak thei mi a si\nJuly ni 14 ah palik sin ah report tuah a si. Mah kong hi an pa nih a thei cangka in, Tamu township Khampat lei ah a tlih. Palik nih July ni 15 a tlihnak ah tlaih a si. Credit- Tahan News\nBe the first to comment on "Chin mipi kan lau; Chinpa, fa ei (a nupi le fa) pa le nu tlaihhrem tawntu an tlaihnak kong"


NUG le Chinmi kip bochanmi CDF cu maw na singkhaw peng lai – Thechinlandtoday\nNUG le Chinmi kip bochanmi CDF cu maw na singkhaw peng lai\nadmin January 12, 2022 Leave a Comment on NUG le Chinmi kip bochanmi CDF cu maw na singkhaw peng lai\nMAH le Rallokap a hip khawhmi Cozah cu Mipi le an party in asikhawh lo. Lam apit. NLD le Rallokap kawp nakin, Amay Suh nih Mipi cozah dirh aa timh nain, a hlawhtlin lo i, tu dirhhmun hi kan phan.2008 phunghrampi ning in cun Rallokap a control khawh mi Mipi Cozah serkhawh asilo. Amah MAH le Rallokap Party nih Uknak an tlaih zungzal kha, hmuitinh cu asi. MAH nih tuah ding mi, thimhnak ah lut aduhmi ansi kha, an langhter duh caah, Mipi Cozah thar an i ti ter. MAH Cu uicopa i ti ter riangmang i CDF thangchiat ter i a mualpho ter fawn. Lei (2) a ngei mi rulpuar ansi ko. Kik ah kik law law, lum ah lum law law chan asi. Kik lo lum lo cu Chin mipi nih Chak cang ding asiko. MAH le Rallokap ka doh tiah CDF dohchih cu sullam a ngeih lo i vawlei phung zong ansilo. Pa rian asilo i Nurian zong asi fawn lo. Nudok padok rian asi. Chiatha pahnih a ngeih mi ui sachu bantuk an siko.\nMipi cozah ngai ngai cu 2008 phunghrampi, MAH le Rallokap, Anaasin kip (Civil + Rallokap), an cihmih a herh. Cu lawng ah Federal Democracy asit le Mah tein khuakhan Lairelnak a um khawh ve lai. Rule Of Law timi Upadi lawng cung ah aum khawh lai. Nuhrin Covo, Tlangcungmi covo le miphun hmete covo vialte amakhan khawh mi pennak phak ding asi ve. Rallokap Control khawh mi Mipi cozah serh awk ah ral adoh cuahmah mi CDF / CNF lei ah tanh loin lam dang aum tilo. CDF / CNF soisel thangchiat in naa lak i mah popular nak lawng na kawl ahcun lam nai palh. MAH minung nasi ko. Dalaan mangtara nasiko.Jesuh Khrih le a mission dohpah in Pathianfa kasi a timi nasi le khuachia minung Belzabuk bak nasiko.NUG hmanh hi 2008 Constitution le Kawlrim a nam tuk caah, Rakhine, Kachin, Karen, Mon, etc nih an ei khawh lo. Organograph ah 2008 mui a ken. NUG nih EAOs an fonh khawh lo i Federal Ralkapbu an derh khawh lo cu Dr. Sa Sa santlailo ruangah asilo. NUG i Organostructure rim le Charter ruangah asi deuh. Dotlami Phunghrampi thar an chuahpi khawh rihlo caah asi deuh. Arau hlan ah a chuak fawn lai.\nICJ le ICC nih MAH an tlaih khawh bal lailo, an thah khawh bal lailo na ti maw? NUG le Dr. Sa Sa rian cu Legitimacy Strike. UN le Vawleipi ah Cozah kansi ko timi raldohnak asi. Vawleipi nih NUG cu Cozah tiah an cohlan ngawt dih. MAH cozah cu ram (4) lawng nih an cohlan. NUG nih ICC Member si awk ah sen a thuh cang caah ICC nih tuanvo an lak khawh cang. ICJ kha pehzulh in ICC lam kal khawh asi rih. ICC Member asimi Bangladesh min in ICJ ah a kalcang. MAH le Rallokap bawizik vialte nih, an tih tuk ko mi, ICC cu maw santlailo tiah na ti ngam. Na ninghngalh tuk ee. Argentina in warran ca a lutmi hmanh a tih tuk caah, kawlram chung calut a kham mi MAH asi. Amay Suh nih ICJ ah khumzual hna hlah sehlaw, an tlaih diam cang hna. ICC araunak zong asi.\nNUG rian cu Hriamnam, CDMers, Mipi Misifah bawmh etc lawng atang. Mipi Dothlennak cu kan rian kan lim cikcek fawn. Dothlennak ah level sangbikmi Weapon Strike timi Hriam Dothlennak cu CDF nih an hlawhtlin terlio. Cucu nan i thawk i CDF cu nan va doh hoi. Fb na / nan caparkip ah CDF dohnak lawngte. MAH le Rallokap ka doh na hei ti fawn. Mipi hi mihrut ah maw nan kan rel. Pacan cuh in kan holh duh lo bia asi tihi rak theih cang law a tha, Salai Phetetum aw? NUG le Chinmi kip bochanmi CDF cu maw na singkhaw peng lai? MAH le Rallokap he aa kawpmi CDF Mara le Mara Army cu maw CDF thangchiat ding in na fawrh peng rih hna lai. Chinram dawtu le Phuntungtu si ve cang na / nan duh ahcun CDF ah nan pumpuluk le zeizong tein rak i fawnh ve cang / uh. Zaseh, a thinhung nan ka ti sual lai.\nMatupi Lei Panh In A Rami Ralhrang Motor Cu Mindat CDF Nih Bomb An Puah Hnawh Hna →\n← CDM Tuahtu Vialte Ralrinnak Ngei Cio Ding In U Phyu Wai Awng Nih A Chim


Pathian Nih Zei Bantuk Sining Hna Dah A Ngeih: Pathian Hi Zeihedah Aa Lawh?\nPathian Nih Zei Bantuk Sining Hna Dah A Ngeih: Pathian Hi Zeihedah Aa Lawh?\nBia halh nak: "Pathian Nih Zei Bantuk Sining Hna Dah A Ngeih: Pathian Hi Zeihedah Aa Lawh?"\nBia leh nak: Bible nih Pathian a sining le zeihedah aa lawh timi a kan chimh. Bible hi um hlah seh law, Pathian kong kan chim-relmi hna hi kan ruahnak menmen an si hnga i zumh awk taktak a tlak hnga lo. Asinain Pathian nih Bible ah a sining kan theih awk ah a herhmi vialte cu a kan pek dih. Pathian nih rak ka thei hna seh ti hi a kan duhpiakmi a si. Pathian sining hmaan tein chim-rel khawh hi Pathian nih a duhmi a si (Job 42:7). Pathian sining ttha tein thei huaha loin biak hi siasal biak he in aa khat (Exodus 20:3-5).\nPathian nih amah kong aa phuanmi lawng hi kan theih khawh. Aa phuan lomi cu kan thei kho lo i tuak zong a hau lo. A si loning hna in kan chim sual lai i Pathian a si lomi hna kha Pathian bantuk ah kan ruah lai. Pathian sining pakhat cu “ceunak” a si, asullam cu kan theih khawhnak dingah amah tein aa phuangmi Pathian a si (Isaiah 60:19; James 1:17). Pathian nih aa phuannak biathlam hna hi kan daithlanh ding an si lo. Vawlei ser hram thoknak, Bible, Bia kha taksa ah a caang ti bantuk hna nih hin Pathian hi zeihedah a lawh timi a kan chim.\nPathian cu a kan sertu a si i kanmah cu a sermi kan si (Genesis 1:1; Psalm 24:1). Amah muisam keng in sermi kan si. Minung hi a sermi vialte lakah a sangbikmi hmun ah chiah kan si, uktu le zohkhenhtu dirhmun pek zong kan si chih (Genesis 1:26-28). Sualnak nih sermi thil vialte hna cu a mawtter dih hna, asinain Pathian riantuannak cu a hrawk kho dih lo (Genesis 3:17-18; Romans 1:19-20). Sermi thil an i dawhnak, khuaruahhar an sinak, an nganning, le ningcang tein an umning zoh tikah Pathian tthangtthat lo awk a ttha lo.\nPathian min theihnak nih Pathian hi zeihedah aa lawh timi tampi kan theih khawh lai. Cucu atanglei bantukin an si:\nElohim – a tthawngmi (Genesis 1:1)\nEl Elyon – A sangbikmi, a tthawngbikmi (Genesis 14:20)\nPathian cu a hmun zungzalmi a si, asullam cu hramthoknak le donghnak a ngei lo. A thi kho lomi a si i limit a ngei lomi a si (Deuteronomy 33:27; Psalm 90:2; 1 Timothy 1:17). A thleng bal lomi le bochan awk le zumh awk aa tlakmi a si (Malachi 3:6; Numbers 23:19; Psalm 102:26, 27). Pathian hi ahohehmanh in tahchun ding a ngei lo, a sining le a riantuannak ah amah bantukin thil a ti khomi an um. A tlingmi Pathian a si, asullam cu chambaunak a ngei lo (2 Samuel 7:22; Psalm 86:8; Isaiah 40:25; Matthew 5:48). Kan theih awk ah a ttha lomi le kawl awk a ttha lomi Pathian a si (Isaiah 40:28; Psalm 145:3; Romans 11:33, 34).\nPathian cu a dingmi a si, asullam cu a hmaan lomi thil tuah a duh lo. Thleidannak a ngei lo i ahohmanh a upat deuhmi minung a ngei lomi a si (Deuteronomy 32:4; Psalm 18:30). Pathian nih tuah khawh lomi a ngei lo, cun amah a sining loin zeihmanh tuah a duh lo, asining hoih tein riantuanmi Pathian a si (Revelation 19:6; Jeremiah 32:17, 27). Pathian cu khawika poah a ummi a si. Asinain Pathian hi zeizong vialte cu a si lo (Psalm 139:7-13; Jeremiah 23:23). Pathian cu zeizong vialte a theimi a si, a theih lomi a um lo, hmailei ah a umte dingmi zong a theih dih cia, cucaah zeizong vialte a khanmi le a tuahmi ah palhnak le tuahsualnak a ngei lomi Pathian a si (Psalm 139:1-5; Proverbs 5:21).\nPathian cu pakhat a si; Pathian pinah a dang Pathian an um ti lo. Pathian lawnglawng hi minung kan sining a theih dih tu le duhnak a tlinter khotu bik a si. Pathian lawnglawng hi biak awk aa tlakmi le pumpek aa tlakmi a si (Deuteronomy 6:4). Pathian cu a thianghlimmi a si, cucaah Pathian nih sualnak le palhanak dantat loin a um lo, zeicatiah a sining he aa tlak lomi an si. Kan sualnak ngeihthiam awk Jesuh Khrih kan caah a thihternak a si. Kanmah nih kan sual dingmi kha kan tuar ding a si, zungzal in a thi dingmi kan si, hell ah a zungzal in a tla dingmi kan si, asinain Pathian nih a kan dawt caah kanmah kha dantat loin a Fapa Jesuh Khrih a kan pek (Exodus 9:27; Matthew 27:45-46; Romans 3:21-26).\nPathian cu zeizong vialte cungah nawlngeitu bik a si. A sermi thil vialte hna nih Pathian khuakhannak kan thleng kho lo (Psalm 93:1; 95:3; Jeremiah 23:20). Pathian cu Thlarau a si, hmuh khawh a si lo (John 1:18; 4:24). Pathian cu Thumkomh Pathian a si: Pa, Fap Le Thiang Thlarau, an sining aa khat dih, an thawnnak le sunparnak zong aa khat dih. Pathian cu biatak a si, thurhnomhter khawh a si lo, lih a chim kho lomi Pathian a si (Psalm 117:2; 1 Samuel 15:29).\nPathian cu a thianghlimmi a si, sualnak he in aa ralkahmi a si. Pathian nih thil tthalo a hmuh i a thinhun an hunter. Pathian cu a lahmi mei bantuk a si (Isaiah 6:3; Habakkuk 1:13; Exodus 3:2, 4-5; Hebrews 12:29). Pathian cu velngeihnak a ngeimi a si. Ram ka thei hna she ti a kan duhmi Pathian a si (Exodus 34:6; Psalm 31:19; 1 Peter 1:3; John 3:16, 17:3). Pathian cu hramthoknak le donghnak a ngei lomi a si bantukin minung nih Bible nih a chim pinah kan thei kho ti lo. Bible lawnglawng in Pathian hi ahodah a si, zeihedah aa lawh, zei bantuk ziaza dah a ngeih timi kan theih khawh. Asinain Bible nih Pathian kawl hi a kan fial lengmangmi a si. A zungzal in Pathian khawl hi ngol hna hlah u sih (Jeremiah 29:13)!


GENEVI Tuanbia ( Dal – 2 Nak) – DOH PHIT\nGENEVI Tuanbia ( Dal – 2 Nak)\nOctober 25, 2019 admin ENTERTAIMENT, TUANBIA 0\nGenevi cu alung a leng, a ngaih achiatuk i thlalangawng in khua a cuan i a mitthli aa hnawt lengmang. Cutlukin a ngaih a chia ko na cun mi hmuh ahcun lunglawm thanuam ngaite bangin a um tawn. Pumh caan zong ah hmaipanh tein Biakinn lei a panh tawn. A ngakchiat lio tein an inn chungkhar ah dawtnak le zangfahnak a ngei tawnmi a si bantukin mizaw va zoh le misifak va bawmh cu a riantha bik ah aa ruah. Thla a campiak hna i an lunglawmh khawh nak dingah bia thawthaw a chimh a ruah tawn hna. A dawtmi a vapa Count biacah takmi zong philh lo tein a campiak lengmang.\nA vapa Count nih a mah aiawh in riantuantu ding i a chiah tak mi pa kha mifim midepte asi i amin ah Golo asi. Mi hmuhah tha ngaiin a um khomi mizertiang ngai asi i Count zong nihkhan mitha ngai ah a ruah. Count a um ti lo cangka aduh pohin a tlong i, i porhlawtnak le ruamkainak a phunkip a tlinh. A umtuning kha Genevi nih ahmuh tikah a thinlung afak ngaingai. An ram chung cozah riantuantu lahkhah zong a zuh dih hna i puai tuahnak le nuamhnak ah a hman dih.\nCu lawng hmanh si loin Genevi sinah a va kal riangmang i, “ Na vapa cu athi cang lai, na mui a dawh tung i a lakin um awk ahcun na pamtuk, keimah he kan i um lai, Count cu a va nun asi zong le ramdang ah kan thawl lai” tiah ava ti. Genevi cu a thin a hungtuk i “ Golo na tuahsernak cu chim lo hmanhning law thing le ram tal nihhin an chim te lai” ati pah in atho i ca le ca fung aa lak i Sifrad sinah cakuat atial. An sinum lak i a zumh bikmi Drako timi a au hi ca cu apek. Culiote ahcun midepde pa Golo cu saingpahrang inn chung ahcun ngun nam he ahung lut i an ihnak khan i cakuat a pek liote ah aa lak rianmang i Drako cu athin hmaka ah angun nam cu a saw hi athi ko. Cudih cun midepde pa cu a au i, “Kan bawinu Genevi kan zumh cu kan rak palh hringhran, Drako he an sual liote ka poh hna i Drako cu ka thah. Kan bawinu nak in kei mah ko nih nan hmai kan khap hna lo” tiah ati.\nGenevi cu bia kaakhat hmanh achim kho lo, a khuaruah a hartukah ngang ko in aum. Golo nih cun Count sinah a rianrannak in ca atial.\nDear Count Sigfrad,\n“Na zumhtukmi na nupi Genevi cu khuaruahhar a siko, nan ihnak khanah nan salpa Drako cu aluhpi i an sual liote ah ka va hmuh hna. A tlangvalpa cu ka thah, curuang i na sual na ka ti asi ahcun ka ngaithiam ko. Ka ningzah cu nangmah tlukte kha asi. Kan bawinu cung belte ah ka kut ka hler hin lo. Na tlun hnuah nangmah nih khuakhang te ko”\nZumh awk tlak,Golo tiah atial.\nA catialmi cu a hun rel than i anihbu khin hi ca ahmuh hin cun zeitluk mitha le mi lungsau a si hmanhah a thinhun cu meizik bantukin a lio in a lio ko lai, a ngaithiam kho bal lai lo. Count hi atlun zong hei tlung ko hmanh sehlaw Genevi hi a nung zong in a hmu ti lai lo i Genevi nih a sual le sual lo zong a chim manh lem lai lo, tiah amah le amah aa ceih.\nAlettu – John\nGENEVE Tuanbia (Dal – 1 Nak)\nNgakchia ekfer ter tu tirawl